CELEX: 52011PC0838
Language: sl
Date: 2011-12-07
Title: Predlog UREDBA EVROPSKEGA PARLAMENTA IN SVETA o instrumentu za predpristopno pomoč (IPA II)

|
			
		
		
		52011PC0838
		
			Predlog UREDBA EVROPSKEGA PARLAMENTA IN SVETA o instrumentu za predpristopno pomoč (IPA II) /* COM/2011/0838 konč. - 2011/0404 (COD) */
			
				
		
		
			
			   	OBRAZLOŽITVENI MEMORANDUM
1.           OZADJE PREDLOGA
Ta predlog je treba obravnavati glede na vse
predlagane finančne instrumente za finančno perspektivo za
obdobje 2014–2020, kot je določeno v sporočilu „Proračun za strategijo
Evropa 2020“[1].
Sporočilo v poglavju 4 (Globalna Evropa) določa proračunski okvir za
instrumente EU za zunanje ukrepe, vključno z instrumentom za predpristopno
pomoč (IPA). Komisija na podlagi tega predstavlja osnutek uredbe, ki določa
zakonodajni okvir za novi IPA, skupaj z oceno učinka novih scenarijev za
instrument. 
Člen 49 Pogodbe o Evropski uniji določa,
da lahko vsaka evropska država, ki spoštuje vrednote EU iz člena 2
Pogodbe in si prizadeva za njihovo spodbujanje, zaprosi za članstvo v Uniji. 
EU si je v zadnjih 50 letih sočasno prizadevala
za vključevanje in širjenje, pri čemer se je povečala s 6 na sedanjih
27 držav članic ter z 200-milijonskega prebivalstva narasla na
500 milijonov ljudi. V pregledu[2],
izvedenem pet let po peti širitvi EU leta 2004, je bilo ugotovljeno, da so
zadnje širitve vsem državljanom EU prinesle večjo blaginjo in povzročile, da je
Evropa postala močnejši akter v svetovnem gospodarstvu; da so imeli
institucionalni in pravni okviri ter skupne politike EU ključno vlogo pri
zagotavljanju uspeha; da so bili podjetniki in državljani nedvomno deležni
koristi ter da je razširjena EU bolje pripravljena za reševanje sedanjih
in prihodnjih izzivov. 
Na utemeljitev nadaljnje širitve EU je
bilo pred nedavnim opozorjeno v ugotovitvah Sveta z dne
14. decembra 2010: „Širitev krepi mir, demokracijo in stabilnost v
Evropi, je skladna s strateškimi interesi EU ter pomaga EU, da lahko bolje
uresniči cilje svojih politik na pomembnih področjih, ki so ključnega pomena za
oživitev gospodarstva in trajnostno rast.“ V ugotovitvah Sveta je bilo
ponovno izpostavljeno, da lahko EU hkrati z začetkom veljavnosti Lizbonske
pogodbe izvaja svoj širitveni program in ohranja spodbude tesnejšega
povezovanja. 
EU trenutno obravnava pet držav kandidatk [3] in štiri potencialne kandidatke [4]. Do leta 2014 naj bi
postala država članica samo Hrvaška. Družbeno-gospodarski kazalniki kažejo, da
so države širitve, razen Islandije, krepko pod povprečjem EU in celo pod
ravnijo najšibkejših držav članic. Ta nizka stopnja družbeno-gospodarskega
razvoja zahteva precejšnje naložbe, s čimer bi se te države približale
standardom EU, omogočilo pa bi se jim tudi, da prevzamejo obveznosti članstva
in vzdržijo konkurenčne pritiske enotnega trga. Poleg tega morajo biti te
države pripravljene, da vzdržijo globalne izzive, kot so podnebne spremembe, in
se uskladijo s prizadevanji EU za obravnavanje tega zapletenega vprašanja.
Strategija EU 2020 za pametno, trajnostno in vključujočo rast v
okviru svojih petih glavnih ciljev vključuje obravnavanje podnebnih sprememb in
energije iz obnovljivih virov. EU zaupa modelu rasti z nizkimi emisijami
ogljika, kar se mora odražati na zunaj, tudi v procesu širitve. 
Poleg tega so države Zahodnega Balkana, ki so
nastale po razpadu nekdanje Jugoslavije, razmeroma mlade. Krepiti je treba
politično stabilnost, dokončno vzpostavitev načel demokracije ter spoštovanje
človekovih pravic in dobro upravljanje, tj. temeljne vrednote EU.
Te države ne morejo same nositi vseh
prizadevanj in stroškov izpolnjevanja meril za pridružitev EU. Večini
primanjkuje zmožnost, da bi same financirale institucionalne reforme in javne
naložbe, potrebne za stabilizacijo njihovih družb in gospodarstev, ter jih
postavile na trajnostno pot razvoja. 
Tehnična in finančna pomoč državam širitve
se trenutno zagotavlja prek instrumenta za predpristopno pomoč (IPA)[5]. Ta instrument bo potekel
konec leta 2013. Glede na prihodnje pristope mora EU državam kandidatkam
in potencialnim kandidatkam še naprej nuditi tehnično in finančno pomoč, da
bodo premagale svoje težke razmere in se trajnostno razvile. 
Novi predpristopni instrument se mora še
naprej osredotočati na izvajanje politike širitve, kar je ena od
temeljnih prednostnih nalog zunanjega ukrepanja EU, s čimer bo pomagal pri
spodbujanju stabilnosti, varnosti in blaginje v Evropi. V ta namen mora novi
instrument še naprej izpolnjevati splošni cilj politike glede podpiranja držav
kandidatk in potencialnih kandidatk pri njihovih pripravah na članstvo v EU ter
postopni uskladitvi njihovih institucij in gospodarstev s standardi in politikami
Evropske unije glede na njihove posebne potrebe in na način, ki je prilagojen
njihovim posameznim programom širitve. S tem naj bi se okrepila povezanost med
finančno pomočjo in celotnim napredkom, doseženim pri izvajanju predpristopne
strategije.
Poleg tega mora biti predpristopna pomoč v
prihodnosti še bolj strateška, učinkovita in bolje usmerjena, kot je bila do
zdaj, pri čemer morajo biti njen cilj bolj trajnostni rezultati pri
izboljševanju pripravljenosti teh držav za članstvo. Novi instrument mora
delovati bolj prožno in izkoristiti več sredstev drugih donatorjev ali
zasebnega sektorja z uporabo inovativnih finančnih instrumentov, pri čemer mora
stremeti k poenostavitvi in zmanjšanju upravnega bremena, povezanega z
upravljanjem finančne pomoči.
Usklajenost z drugimi politikami
Proces širitve razširja notranje
politike EU na države upravičenke. Med drugim prispeva k širitvi
notranjega trga, evropskemu območju pravice in svobode, vseevropskim
energetskim in prometnim omrežjem, povečanju zaposlitvenih možnosti, krepitvi
razvoja znanj in spretnosti, izobraževanja in socialne vključenosti,
zmanjševanju revščine, varstvu okolja ter zmanjševanju čezmejnega onesnaževanja
zraka in vode, uskladitvi s skupno kmetijsko politiko in skupno ribiško
politiko, prizadevanjem za povečanje raznovrstnosti energetskih virov[6], doseganju učinkovitosti virov,
izboljšanju pripravljenosti na nesreče ter preprečevanju in obvladovanju
tveganj ter doseganju bolj celostnega in strateškega pristopa k pomorskim
politikam, znanstveni odličnosti in digitalnim agendam. Poleg tega bo
uskladitev s podnebno politiko in zakonodajo EU bistveno koristila državam
upravičenkam, in sicer z razvojem na področju nizkih emisij ogljika in bolj
zelenimi delovnimi mesti v regiji, ki je zelo dovzetna za vplive podnebnih
sprememb.
EU s svojimi stabilizacijsko-pridružitvenimi
in drugimi sporazumi z državami kandidatkami in potencialnimi kandidatkami
države širitve aktivno spodbuja k vzpostavitvi konkurenčnih ureditev. Prihodnja
predpristopna pomoč bo namenjena tudi krepitvi raziskovalne in inovativne
zmogljivosti ter informacijske in komunikacijske tehnologije (IKT), kar bo
postopno omogočilo uresničitev Unije inovacij ter podprlo druge cilje
strategije Evropa 2020 in skladnost s tehničnimi zahtevami in standardi EU
v več drugih politikah (npr. javno zdravstvo, zanesljiva preskrba s hrano,
podnebni ukrepi in okolje, vključno z biotsko raznovrstnostjo in ekosistemi).
V skladu s stockholmskim programom je večja
varnost v Evropi ena od glavnih prednostnih nalog EU. Boljša strateška
usmeritev predpristopne finančne pomoči bo pomagala podpreti države širitve pri
preprečevanju in obravnavanju organiziranega kriminala in korupcije ter
krepitvi njihovih zmogljivosti kazenskega pregona, upravljanja meja in nadzora
nad migracijami. 
Širitev daje EU večji vpliv in krepi njen glas
na mednarodnih forumih. Z začetkom veljavnosti Lizbonske pogodbe ima EU
sredstva za uveljavljanje svoje vloge na svetovnem prizorišču. Primer takega
potenciala je vloga EU pri sprejetju resolucije Generalne skupščine
Združenih narodov o Kosovu. Peta širitev je odnosom EU z vzhodnimi in južnimi
sosednjimi državami dala nov zagon in Unijo spodbudila k iskanju načinov za
oblikovanje pobud na območju Baltskega morja in črnomorskem območju. Pristopni
proces držav Zahodnega Balkana in Turčije še povečuje interes in vpliv EU na
sredozemskem in črnomorskem območju ter v Podonavju. Če bo Turčija okrepila
vlogo v lastni regiji ter sodelovala v pristopnem procesu in svoje delovanje
usklajevala z EU, se bo za obe strani lahko povečal vpliv v svetu, tudi na
Bližnjem vzhodu in južnem Kavkazu. S sodelovanjem lahko EU in Turčija okrepita
energetsko varnost, rešita regionalne konflikte in preprečita etnične ali
verske razkole ter izboljšata sodelovanje v zvezi z vprašanji s področja
pomorstva, zlasti glede Črnega morja. Islandija ima lahko z EU pomembno vlogo
pri obravnavanju vprašanj s področij energetike, okolja, podnebnih sprememb,
pomorstva in varnosti na arktičnem območju. 
2.           REZULTATI POSVETOVANJ Z ZAINTERESIRANIMI
STRANMI IN OCENA UČINKA
Posvetovanje z zainteresiranimi stranmi o
prihodnji predpristopni pomoči
Predlog za novi instrument za predpristopno
pomoč temelji na obširnem posvetovanju z zainteresiranimi stranmi, ki se je
začelo na konferenci z naslovom „IPA: trajnostni rezultati in učinki“,
ki jo je organizirala Komisija v Bruslju 6. in 7. decembra 2010. V
prvi polovici leta 2011 ji je sledilo več posvetovanj z zainteresiranimi
stranmi, ki so prispevala k predhodni oceni pri pripravi prihodnjega instrumenta
za predpristopno pomoč. Ta posvetovanja so vključevala: 
·                        
spletno raziskavo, s
katero je bilo pridobljenih 338 odgovorov: predstavnikov držav članic;
javnih uprav ter nejavnih zainteresiranih strani držav kandidatk in
potencialnih kandidatk, ki imajo koristi od instrumenta za predpristopno pomoč;
služb Komisije; donatorjev in mednarodnih finančnih institucij; drugih
mednarodnih organizacij; nevladnih organizacij (NVO); strokovnjakov,
raziskovalcev in interesnih združenj;
·                        
vrsto ciljnih skupin, zlasti: eno delovno
skupino na visoki ravni; štiri mešane skupine, ki so vključevale uradnike
Komisije in zunanje zainteresirane strani; tri posebne ciljne skupine za
instrument za predpristopno pomoč za čezmejno sodelovanje, regionalni razvoj,
razvoj človeških virov in razvoj podeželja; dva sestanka s predstavniki držav
članic v tehničnem odboru, ki Komisiji pomaga pri izvajanju predpristopne
pomoči; in sestanek z oblastmi Zahodnega Balkana, osredotočen na možnosti za
prihodnje čezmejno sodelovanje na mejah znotraj Zahodnega Balkana;
·                        
posvetovanja s
posameznimi uradniki Komisije na sedežih in delegacijah EU v državah
upravičenkah; strukturami, ki državam upravičenkam zagotavljajo tehnično pomoč
ali politično podporo; uradi nacionalnih koordinatorjev IPA držav upravičenk;
večstranskimi in dvostranskimi donatorji; mednarodnimi in regionalnimi
organizacijami (agencijami Združenih narodov, Svetom za regionalno sodelovanje,
OVSE itd.); ter NVO (pobuda za evropsko stabilnost, mednarodna krizna skupina,
fundacija za odprto družbo itd.) na ravni EU;
·                        
delovni sestanek, ki ga
je Komisija organizirala v sodelovanju z madžarskim predsedstvom EU
10.–11. maja v Zagrebu, kjer so bili predstavljeni predhodni rezultati
posvetovanja, o njih pa se je razpravljajo z zainteresiranimi stranmi IPA. 
Analiza stališč, izraženih med posvetovanjem
zainteresiranih strani, je pokazala podporo za: 
–                        
nadaljnje izvajanje instrumenta s podobnimi ravnmi sredstev, ki obsegajo institucionalni razvoj in
družbeno-gospodarski razvoj;
–                        
prilagajanje pomoči
potrebam in značilnostim vsake države;
–                        
krepitev sektorskega pristopa z bolj usklajenim postopkom dolgoročnega načrtovanja, rezultat česar
bi bil strateški instrument za usklajevanje donatorjev in usmerjanje naložb
zasebnega sektorja;
–                        
uvedbo večletnega načrtovanja, ki bi obsegalo trajanje naslednjega večletnega finančnega okvira, z
vmesnim pregledom, ter razvoj nadaljnjega večletnega načrtovanja
programov tudi za ukrepe glede pomoči za prehod in vzpostavitev institucij
skupaj z večjim vključevanjem upravičencev v načrtovanje programov, ki
bi ga vodili vplivnejši nacionalni organi, odgovorni za usklajevanje z IPA;
–                        
nagrajevanje dobre izvedbe na podlagi črpanja in doseganja strateških ciljev; uporaba pogojev
na strožji in bolj sistematičen način na državni ravni, ravni sektorske
strategije in projektni ravni;
–                        
omogočanje dostopa do različnih vrst pomoči, ki niso več povezane s statusom kandidatke/potencialne kandidatke,
ampak so odvisne od pripravljenosti za izvajanje, skupaj s postopnim pristopom
k decentralizaciji upravljanja pomoči;
–                        
ponovni pregled obstoječe strukture sestavnih
delov, vključno z večjo usklajenostjo med področji
politike;
–                        
nadaljnje sodelovanje z mednarodnimi finančnimi
institucijami ter izkoriščanje sredstev mednarodnih finančnih institucij
in drugih donatorjev;
–                        
sprejetje tritirnega pristopa k spremljanju in
vrednotenju, pri čemer se napredek ocenjuje glede na
i) pot k pristopu; ii) nacionalne strategije; iii) doseganje rezultatov na
ravni programov, sektorjev in ukrepov.
Notranje posvetovanje o prihodnji
predpristopni pomoči
Priprave za nov IPA po letu 2013 so
znotraj Komisije vključevale obširne razprave znotraj štirih služb, vključenimi
v upravljanje pomoči, in med njimi, tj. generalnimi direktorati za širitev,
regionalno politiko, zaposlovanje, socialne zadeve in vključevanje, ter
kmetijstvo in razvoj podeželja, pa tudi z delegacijami EU ali uradom za
zvezo na Islandiji, Zahodnem Balkanu in v Turčiji.
Javno posvetovanje o vseh instrumentih za
zunanje ukrepe
Prihodnost predpristopne pomoči se je obravnavala
tudi na širšem javnem posvetovanju o prihodnjem financiranju zunanjega
ukrepanja EU, ki ga je Komisija izvajala med 26. novembrom 2010
in 31. januarjem 2011. Posvetovanje je temeljilo na spletnem
vprašalniku, ki mu je bil priložen dopolnilni dokument „Kakšno naj bo
financiranje zunanjega ukrepanja EU po letu 2013?“, ki so ga
pripravile vključene službe Komisije in ESZD. 220 prejetih odgovorov odraža
široke in raznovrstne strukture in poglede skupnosti za zunanje ukrepanje.
Med odzivi, ki so bolj specifično vključevali
razvojno pomoč, so se naslednji nanašali tudi na predpristopno pomoč:
·                        
večina anketirancev je potrdila, da
posredovanje EU zagotavlja znatno dodano vrednost na glavnih
področjih politike s finančnimi instrumenti za zunanje ukrepanje[7]. Več anketirancev je dodano
vrednost EU omenilo kot glavno gonilo za prihodnost: EU mora izkoristiti
svojo primerjalno prednost, povezano z njeno svetovno prisotnostjo na terenu,
njenim raznolikim strokovnim znanjem, njeno nadnacionalno naravo, njeno vlogo
kot usmerjevalca usklajevanja ter z ekonomijo obsega;
·                        
skoraj vsi anketiranci so podprli bolj raznolik
pristop, prilagojen razmeram držav upravičenk, ki temelji na trdnih merilih
in učinkovitem zbiranju podatkov, kot način za povečanje učinka finančnih
instrumentov EU;
·                        
glede poenostavitve instrumentov so bile v zvezi z
ravnovesjem med geografskimi in tematskimi instrumenti glede pregleda tematskih
programov EU in možnega zmanjšanja števila mnenja mešana. Velika večina
anketirancev je podprla povečanje geografske prožnosti instrumentov EU
kot način za odzivanje na medregionalne izzive.
Uporaba strokovnega znanja
GD za širitev je
naročil izdelavo dveh strokovnih študij, da se oceni načelo posredovanja in
oblikujejo zaključki iz sedanjega programa IPA (metaocena IPA) ter
pripravi predhodno vrednotenje prihodnje predpristopne pomoči po
letu 2013. Obe študiji sta dostopni na spletni strani GD za širitev na
naslednjem naslovu:
http://ec.europa.eu/enlargement/how-does-it-work/financial-assistance/phare/evaluation/interim_en.htm.
Ocena učinka
Komisija je kot del priprav predloga za novi
predpristopni instrument izvedla oceno učinka, v kateri so bile upoštevane
naslednje možnosti:
možnost 1 – „brez
spremembe“;
možnost 2 – „sprememba obstoječe
uredbe“ z naslednjimi alternativami:
–                        
podmožnost 2.1 – „zmanjšanje obsega in
ohranitev izvedbenih ukrepov“ z osredotočanjem na
nujne pravne in institucionalne spremembe, potrebne za skladnost z pristopnimi
merili, brez odobritve kakršnih koli večjih sredstev za sofinanciranje javnih
naložb za družbeno-gospodarski razvoj;
–                        
podmožnost 2.2 – „ohranitev strukture
sestavnih delov in povečanje osredotočenosti na naložbe“, da bi se povečal družbeno-gospodarski vpliv v državah upravičenkah
ter pospešile priprave za upravljanje strukturnih in kohezijskih skladov ter
skladov za razvoj podeželja;
–                        
podmožnost 2.3 – „ohranitev obsega in
prilagoditev izvedbenih ukrepov“, kar obsega tako
skladnost s pristopnimi merili in podporo družbeno-gospodarskega razvoja. Poleg
tega je treba prilagoditi vidike obstoječih načinov vzpostavitve in izvajanja
IPA;
možnost 3: „oblikovanje novega
instrumenta“. Ta možnost ni bila podrobno analizirana.
Gospodarski vpliv
različnih možnosti je bil ocenjen glede na verjetnost, da bi možnosti i)
upočasnile ali pospešile širitev in s tem pozitiven gospodarski vpliv širitve
notranjega trga; ii) ohranile ali znižale stroške EU in držav članic glede
varnostnih ukrepov in tveganj, mejnih kontrol ter nezakonite migracije; iii)
omejile ali izboljšale možnosti za boljše gospodarsko povezovanje, npr. prek
izboljšanega povezovanja z vseevropskimi omrežji; iv) pozitivno ali negativno
vplivale na zaupanje donatorjev in vlagateljev v državah upravičenkah.
Družbeni vpliv
različnih možnosti je bil ocenjen glede na verjetni učinek na revščino in
izključitev v državah širitve, ki je povezan z napredkom pri pristopu, ter
ustvarjanje pogojev za povečanje gospodarske uspešnosti in izboljšanje
političnih ukrepov, ki bi lahko obravnavali ta vprašanja. Upoštevali so se tudi
verjetni učinki v zvezi s tveganji, da bi bile pravice na področju pravosodja
in pravna država v državah upravičenkah ogrožene zaradi upočasnitev in tveganj
pri pristopu.
Okoljski vpliv
možnosti je bil ocenjen glede na verjetnost, da bi nastali okoljski stroški, če
bi se širitev upočasnila ali bi bila ogrožena, in sicer zaradi uporabe nižjih
okoljskih standardov pri pridobivanju konkurenčne prednosti v državah
upravičenkah in/ali zaradi upočasnitev pri izvajanju dragih naložb, potrebnih
za usklajevanje z okoljskim pravnim redom EU.
Ocenjeno je bilo, da bi imela možnost 2.1
verjetno negativne učinke na vse vidike. Pričakovalo se je, da bi imeli možnosti 2.2
in 2.3 v primerjavi z možnostjo 1 pozitivne učinke, čeprav z
različnimi izidi za vsak posamezen vidik. Izboljšani načini za zagotavljanje
pomoči, predvidene v okviru možnosti 2.3, in sicer s povečevanjem
njene osredotočenosti, učinkovitosti, uspešnosti, izkoriščanja in vpliva, so
imeli glede na oceno večjo verjetnost, da bodo imeli v celoti več pozitivnih
učinkov kot večje naložbe v družbeno-gospodarski razvoj v okviru
možnosti 2.2.
3.           PRAVNI ELEMENTI PREDLOGA
Politika širitve temelji na členu 21
Pogodbe o Evropski uniji, ki določa, da „Unijo pri njenem delovanju na
mednarodni ravni vodijo načela, ki so bila podlaga njenega nastanka, razvoja in
širitve in ki jih želi s svojim delovanjem tudi spodbujati v svetu:
demokracija, pravna država, univerzalnost in nedeljivost človekovih pravic in
temeljnih svoboščin, spoštovanje človekovega dostojanstva, enakost in
solidarnost ter spoštovanje načel Ustanovne listine Združenih narodov in
mednarodnega prava“.
Pravna podlaga za finančno predpristopno pomoč
je člen 212(2) Pogodbe o delovanju Evropske unije.
Predlog za nov instrument za predpristopno
pomoč je skladen z načeli subsidiarnosti in sorazmernosti na podlagi
člena 5 Pogodbe o Evropski uniji.
V smislu subsidiarnosti prinaša ukrepanje na
ravni EU odločilno dodano vrednost, povezano s številnimi dejavniki:
–                        
postopna širitev EU je po svoji naravi skupna
naloga, ki se lahko izvaja samo na ravni EU. Samo države članice, ki
delujejo skupaj, lahko odločajo o prošnjah novih kandidatk za pristop.
Predpristopna pomoč, zagotovljena s proračunom EU, je oblikovana tako, da
državam kandidatkam in potencialnim kandidatkam pomaga pri pripravah na
prihodnje članstvo: IPA je oblikovan tako, da državam pred pristopom dodeli
„preskusne“ obveznosti članstva (kot je vzpostavljanje institucij za
upravljanje popristopnih sredstev EU in/ali sprejetje pravnega reda in
standardov EU). Noben drug večstranski ali dvostranski instrument ne more
zagotoviti take celovite zbirke orodij, samo EU pa lahko opredeli vrsto pomoči,
ki je potrebna za pripravo na prevzem pravnega reda EU;
–                        
sama EU ima s 27 državami članicami, ki
delujejo v okviru skupnih politik in strategij, pri odzivu na svetovne izzive
ključno vlogo. Ukrepanje posameznih držav članic je lahko omejeno in
razdrobljeno, projekti pa so pogosto premajhni, da bi na tem področju dosegli
trajnostne spremembe. Racionalizacija dela držav članic prek EU omogoča večjo
usklajenost in povečuje učinkovitost dela EU;
–                        
države članice EU v zadnjih letih znižujejo
raven svoje dvostranske pomoči državam kandidatkam in potencialnim kandidatkam,
pri čemer priznavajo, da je usklajeno ukrepanje na ravni EU učinkovitejše.
Leta 2009 je bila približno polovica celotne finančne pomoči EU za
države širitve dodeljena iz proračuna EU. Večstranske donatorske organizacije
so večinoma postopno ukinile svojo podporo, preostale pa so svoje programe
uskladile s prednostnimi nalogami EU. Sodelovanje z EU je tudi cenejše.
Upravni stroški so nižji od povprečnih upravnih stroškov glavnih donatorjev
dvostranske pomoči;
–                        
predpristopna pomoč je naložba v
prihodnost EU, pri čemer podpira stabilnost in blaginjo sosednjih držav
ter zagotavlja sposobnost držav kandidatk, da uspešno izvajajo pravni red po
pristopu, vključno z upravljanjem strukturnih, kohezijskih, kmetijskih in pomorskih
skladov ter politik Unije ter skladov in politik Unije za razvoj podeželja in
za ribištvo. Tehnična in finančna pomoč pospešuje postopek priprav ter ustvarja
pobude za potrebno preoblikovanje družbe, pravnega sistema in gospodarstva.
Takšna pomoč pomaga pri doseganju ciljev notranjih politik EU, ustvarja
priložnosti za podjetja EU in zagotavlja opredmeteno donosnost naložbe.
Brez intenzivne vključenosti in tesnega partnerstva, ki sta vključena v
predpristopno pomoč, bi morala EU vsekakor porabiti več za boj proti
nezakonitemu priseljevanju, varovanje zunanjih meja EU, zagotavljanje
zanesljivosti oskrbe z energijo ter varnega in higieničnega uvoza hrane svojim
državljanom ter za boj proti podnebnim spremembam in onesnaževanju;
Predlagana uredba
v skladu z načelom sorazmernosti ne presega okvirov, potrebnih za doseganje
svojih ciljev.
4.           PRORAČUNSKE POSLEDICE
Evropska komisija
je v svojem sporočilu iz junija 2011 „Proračun za strategijo
Evropa 2020“ predlagala, da se za novi instrument za predpristopno pomoč
za obdobje 2014–2020 dodeli znesek v višini 14 110 100 000
EUR (tekoče cene).
Podroben predvideni finančni učinek predloga
je predstavljen v oceni finančnih posledic zakonodajnega predloga, priloženi
temu predlogu. Okvirne letne proračunske obveznosti* so podane v spodnji
preglednici. 
 Instrument za predpristopno pomoč || 2014 || 2015 || 2016 || 2017 || 2018 || 2019 || 2020 || 2014–2020 
 1 898,0 || 1 935,9 || 1 974,6 || 2 014,1 || 2 0544 || 2 095,5 || 2 137,4 || 14 110,1 
*Tekoče cene v
milijonih EUR.
Da se zagotovi
predvidljivost, bo v skladu s cilji zunanjega ukrepanja EU na voljo
financiranje dejavnosti visokega šolstva v tretjih državah v okviru programa
„Erasmus za vse“ z dvema večletnima dodelitvama, ki zajemata samo prva štiri
leta oziroma preostala tri leta. To financiranje se bo odražalo v večletnih
okvirnih strateških dokumentih IPA v skladu z opredeljenimi potrebami in
prednostnimi nalogami zadevnih držav. Dodelitvi se lahko v primeru obsežnih
nepredvidenih okoliščin ali pomembnih političnih sprememb revidirata v skladu z
zunanjimi prednostnimi nalogami EU. Za uporabo teh sredstev se bodo
uporabljale določbe Uredbe „Erasmus za vse“ (EU) št. […] Evropskega
parlamenta in Sveta o uvedbi „Erasmusa za vse“[8].
Finančna pomoč
turški skupnosti na Cipru se bo zagotavljala še naprej, dokler se ne bo izvedla
prilagoditev iz drugega odstavka člena 11 Uredbe Sveta o večletnem
finančnem okviru za obdobje 2014–2020. Tako finančno pomoč bodo še naprej
upravljale določbe Uredbe (ES) št. 389/2006 z dne
27. februarja 2006 o oblikovanju instrumenta finančne podpore za
spodbujanje gospodarskega razvoja turške skupnosti na Cipru. Finančne potrebe
za podporo turški skupnosti na Cipru bodo krite iz skupnega okvira, dodeljenega
instrumentu za predpristopno pomoč.
5.           NEOBVEZNI ELEMENTI
Poenostavitev
Prednostna naloga
Komisije v tej novi uredbi in tudi v drugih programih večletnega finančnega
okvira je poenostavitev regulativnega okolja ter olajšanje dostopa do pomoči
Unije za države upravičenke in upravičene regije, organizacije civilne družbe,
MSP itd.
Ta predlog dosega
poenostavitev predvsem z racionalizacijo strukture sestavnega dela v okviru
osnovnih področij politike. To pomeni poenostavitev pravnega okvira za
instrument in prihodnja izvedbena pravila z racionalizacijo določb. V zvezi z
racionalizacijo strukture sestavnih delov nediferenciran dostop do pomoči
v okviru vsakega področja politike pomeni, da držav upravičenk v pravni podlagi
instrumenta ne bo treba več opredeljevati ločeno. Zato za izražanje spremembe
statusa upravičenca ne bo več potreben težaven postopek, kar bo zmanjšalo vrzel
med političnimi odločitvami o finančni pomoči in izvajanjem na terenu. Podobno
bi bile v primeru, če bi nova država postala potencialna kandidatka za pristop
k EU, postopkovne zahteve za vključitev te države med upravičenke do pomoči
znatno poenostavljenje.
Različne službe
Komisije bodo še naprej odgovorne za upravljanje in izvajanje pomoči na
različnih področjih politike. Vendar bodo usklajevanje, komunikacija in
izvajanje na terenu nadalje izboljšani s poenostavitvijo številnih vidikov,
vključno s podrobnim skupnim spremljanjem napredka pri izvajanju v
državah upravičenkah ter manjšim številom postopkov za akreditacijo in
prenosom upravnih pooblastil. Večja usklajenost ukrepanja Komisije naj bi tudi
znatno znižala stroške in breme usklajevanja držav upravičenk, in sicer zaradi
različnih komunikacijskih kanalov in postopkov, ki jih uporablja Komisija.
Predlog tudi
predvideva, da se strateške odločitve o dodelitvi pomoči sprejmejo s celovitimi
državnimi in večdržavnimi strateškimi dokumenti, ki obsegajo celotno obdobje
novega finančnega okvira (2014–2020) in so predmet vmesnega pregleda ter
nadomestijo obstoječi sistem dokumentov tekočega triletnega orientacijskega
načrtovanja, ki se pregledajo vsako leto. To bo za vse vključene zainteresirane
strani zmanjšalo upravno breme, povezano z letnim pregledom vsakega dokumenta
in iz tega izhajajočimi možnimi revizijami. Podobno bosta zmanjšanje
administracije za vse in hitrejše zagotavljanje pomoči izhajala iz uvedbe
večletnega načrtovanja programov tudi za pomoč za prehod in krepitev
zmogljivosti.
Kjer bi bili za
to izpolnjeni ustrezni pogoji, bi morala v nekaterih sektorjih večja
poenostavitev izhajati tudi iz uvedbe sektorskega pristopa k dodelitvi pomoči.
Ta pristop bi lahko poleg izboljšanja učinkovitosti in učinka pomoči pomenil
manjše število projektov/pogodb, s čimer bi se zmanjšalo upravno breme,
povezano z upravljanjem projekta/pogodbe. Če bi pogoji to omogočali, bi lahko
sektorski pristop vključeval uporabo proračunske podpore, kar bi v primerjavi s
podporo za projekte ponovno zmanjšalo upravno breme.
Podrobne določbe
o skupnem spremljanju in postopku akreditacije bodo določene v ločenih
izvedbenih pravilih. Ta pravila bodo uveljavljala nadaljnjo poenostavitev v
čezmejnem sodelovanju med državami kandidatkami in potencialnimi kandidatkami,
tako da bodo nadalje usklajevala načrtovanje programov in izvajanje s pristopom
strukturnih skladov.
Poenostavitev in
prožni postopki pri izvajanju nove uredbe bodo omogočili hitro sprejetje izvedbenih
ukrepov in zagotavljanje pomoči EU. Poleg tega bo pregled finančne uredbe,
zlasti posebne določbe o zunanjem delovanju, pomagal pospešiti udeležbo
organizacij civilne družbe in majhnih podjetij pri financiranju programov, na
primer s poenostavitvijo pravil, znižanjem stroškov udeležbe in pospešitvijo
postopkov dodeljevanja. Komisija bo pri izvajanju te uredbe uporabila
poenostavljene postopke, zagotovljene v novi finančni uredbi.
Podrobna
razlaga posebnih določb predloga
V celoti sedanji
predlog in prihodnja izvedbena pravila predvidevajo naslednje popravke oblike
instrumenta in načinov njegovega izvajanja (poleg poenostavitve, ki je že
navedena zgoraj):
1.                 
Zagotavljanje pomoči bo postalo bolj usklajeno,
strateško in usmerjeno k rezultatom z:
·                        
obravnavanjem področij politike s celovitimi
večletnimi državnimi strateškimi dokumenti (za več upravičencev), ki
odražajo politične prednostne naloge strategije širitve in za vsako področje
politike vključujejo vse potrebne ukrepe za vzpostavitev institucij, skladnost
pravnega reda in naložbe. Področje uporabe bo temeljilo na oceni potreb in se
bo prilagajalo razmeram v državi;
·                        
okrepitvijo (so)financiranja dogovorjenih
sektorskih strategij, ki v nasprotju s posameznimi projekti prispevajo k
ciljem politike ter s tem k odmikanju od projektov, financiranih izključno z
donacijami, in povečanju deleža pomoči, financirane s podporo na sektorski
ravni (vključno s sektorsko proračunsko podporo za izbrana področja politike na
podlagi učinkovito usmerjenih pogojev). Vendar bo podpora za skladnost pravnega
reda ostala razpoložljiva s podporo za projekte ali drugimi načini izvajanja,
kot so za to namenjeni skladi, če jih ne krijejo navzkrižne sektorske
strategije;
·                        
bolj sistematičnim večletnim načrtovanjem programov
tudi za cilje politike, ki se dosežejo s pomočjo za prehod in vzpostavitev
institucij (npr. reforma javne uprave, reforma pravosodja itd.), pri čemer se
podpira učinkovito izvajanje s tem povezanih sektorskih strategij in na koncu
doseganje s tem povezanih ciljev;
·                        
povečevanjem neposredne odvisnosti finančne
pomoči od izboljšanega upravljanja in rastočega lastništva s strani
držav upravičenk. Uvedli se bodo elementi prožnosti za zadovoljevanje
nastajajočih potreb in dajanje pobud za večjo učinkovitost.
2.                      
Zagotavljanje pomoči bo postalo bolj prožno in prilagojeno za obravnavanje potreb
z:
·                        
omogočanjem nediferenciranega dostopa do pomoči
(ne glede na status kandidatke ali potencialne kandidatke), čeprav z različnim
obsegom ali intenzivnostjo, na podlagi potreb ter tehničnih in upravnih
zmogljivosti. Potrebe držav upravičenk bi bile začetna točka za določanje
sektorskih/političnih področij za pomoč;
·                        
načrtovanjem bolj progresivnega, postopnega
pristopa k upravljanju finančne pomoči, pri čemer bi bilo upravljanje s
strani Komisije ali s strani države upravičenke, s predhodnimi kontrolami s
strani Komisije ali brez njih, odvisno od pristopnega statusa/načrta,
sektorskega/političnega področja pomoči ter upravne, tehnične in upravljavske
zmožnosti. Oblikovanje struktur in postopkov upravljanja, ki odražajo tiste, ki
morajo biti vzpostavljeni po pristopu, bi bil še naprej cilj v ustreznih
sektorjih pri pripravah za pristop; 
·                        
povezovanjem napredka s političnimi prednostnimi
nalogami v različnih fazah upravljanja, kot se odraža
v poročilih o napredku, izpolnjevanju pogajalskih meril ali dosedanjih dosežkih
pri izvajanju pridružitvenih sporazumov;
·                        
povečevanjem prožnosti med prednostnimi nalogami za
bolj k rezultatom usmerjeno zagotavljanje pomoči, ki bi omogočalo prenos
pomoči med področji politike, pri čemer bi bil možen prenos sredstev iz
enega leta v drugo, če to omogoča nova finančna uredba.
3.                      
Zagotavljanje pomoči bo postalo učinkovitejše in uspešnejše z: 
·                        
uveljavljanjem nadaljnje opredelitve in uporabe inovativnih
finančnih instrumentov, ki bi lahko zagotovili več zasebnih sredstev, ter
preučitvijo možnosti za uporabo sinergij z inovativnimi finančnimi instrumenti,
razvitimi za notranje politike, na podlagi usklajenega pristopa k porabi
proračuna EU v takih instrumentih in usklajenih pravil za takšno porabo;
·                        
povečevanjem sodelovanja z drugimi donatorji ter
mednarodnimi in drugimi finančnimi institucijami na strateški ravni v skladu s pomikom proti večji podpori na sektorski ravni, pri čemer
se določijo prednostne naloge politike in bolj jasna delitev dela;
·                        
nadaljnjo podporo regionalnim
programom/projektom, ki prinašajo dodano vrednost s spodbujanjem izmenjave
znanja in izkušenj, usklajevanja politik, dogovora o skupnih prednostnih
nalogah in vzpostavljanja vzajemnega zaupanja. Regionalni programi imajo tudi
potencial, da povečajo uspešnost politik, npr. na področju prometa, energije,
okolja, podnebnih sprememb, statistike, boja proti organiziranemu kriminalu in
migracijskih vprašanj; 
·                        
racionalizacijo pravil za pridobitev pomoči za
tesno medinstitucionalno sodelovanje in uvedbo
mehanizmov za zagotovitev primernosti rekrutiranih strokovnjakov, medtem ko bi
se dodala tudi možnost za črpanje sredstev iz za to namenjenega sklada za
sprotno odzivanje na potrebe.
Delegirani akti
Glede na to, da
bi se morale odločitve o diskrecijski politiki v zvezi s statusom držav prosilk
sprejemati na drugo ravni, se predlaga, da se spremembe seznama držav
upravičenk v Prilogi k predlagani uredbi, ki naj odražajo take odločitve,
sprejmejo z delegiranim aktom v skladu s členom 290 Pogodbe o
delovanju Evropske unije, saj take spremembe ne bodo dejansko vplivale na
bistvene elemente Uredbe. 
Predlaga se tudi,
da naj se na Komisijo prenesejo delegirana pooblastila za sprejetje podrobnih
pravil, ki vzpostavljajo enotne pogoje za izvajanje predlagane uredbe, zlasti v
zvezi s strukturami in postopki upravljanja. Taka pravila so potrebna za
dopolnitev skupnih pravil in postopkov za izvajanje instrumentov Unije za
zunanje ukrepanje, vzpostavljenih v skupni izvedbeni uredbi. Upoštevati morajo
izkušnje, pridobljene z upravljanjem in izvajanjem pretekle predpristopne
pomoči, in morajo biti prilagojena razvoju razmer v državah upravičenkah.
2011/0404 (COD)
Predlog
UREDBA EVROPSKEGA PARLAMENTA IN SVETA
o instrumentu za predpristopno pomoč
(IPA II)
EVROPSKI PARLAMENT IN SVET EVROPSKE
UNIJE STA –
ob upoštevanju Pogodbe o delovanju Evropske
unije in zlasti člena 212(2) Pogodbe,
ob upoštevanju predloga Evropske komisije,
po posredovanju osnutka zakonodajnega akta
nacionalnim parlamentom,
ob upoštevanju mnenja Evropskega
ekonomsko-socialnega odbora[9] , 
ob upoštevanju mnenja Odbora regij[10], 
v skladu z rednim zakonodajnim postopkom,
ob upoštevanju naslednjega:
(1)              
Komisija v svojem Sporočilu Evropskemu parlamentu,
Svetu, Evropskemu ekonomsko-socialnemu odboru in Odboru regij „Proračun za
strategijo Evropa 2020“[11]določa
proračunski okvir za instrumente Unije za zunanje ukrepanje, vključno z
instrumentom za predpristopno pomoč (IPA).
(2)              
Ker Uredba Sveta (ES) št. 1085/2006
z dne 17. julija 2006 o vzpostavitvi instrumenta za
predpristopno pomoč (IPA)[12]
preneha veljati 31. decembra 2013, in da bi se povečala učinkovitost
zunanjega ukrepanja Unije, je treba za obdobje 2014–2020 ohraniti okvir za
načrtovanje in zagotavljanje zunanje pomoči. Poseben finančni instrument mora
še naprej podpirati politiko širitve Unije. Zato je treba obnoviti instrument
za predpristopno pomoč (IPA).
(3)              
Člen 49 Pogodbe o Evropski uniji določa, da
lahko vsaka evropska država, ki podpira vrednote spoštovanja človekovega
dostojanstva, svobode, demokracije, enakosti, pravne države in spoštovanja
človekovih pravic, zaprosi za članstvo v Uniji.
(4)              
Evropska država, ki zaprosi za pristop k Uniji,
lahko postane članica samo, če je potrjeno, da izpolnjuje merila za članstvo,
ki jih je določil Evropski svet v Københavnu junija 1993, ter pod pogojem,
da pristop ne presega zmogljivosti Unije za vključitev nove članice. Ta merila
so povezana s stabilnostjo institucij, ki zagotavljajo demokracijo, pravno
državo, spoštovanje človekovih pravic ter spoštovanje in zaščito manjšin, z
razvojem gospodarstva, ki mora biti kos konkurenčnemu pritisku enotnega trga,
ter z zmožnostjo, da lahko prevzame ne le pravice, ampak tudi obveznosti iz
Pogodb.
(5)              
Pristopni proces temelji na objektivnih merilih in
uporabi načela enakega obravnavanja vseh držav prosilk. Napredovanje k pristopu
je odvisno od zmogljivosti države prosilke, da izvede potrebne reforme za
uskladitev svojih političnih, institucionalnih, pravnih, upravnih in
gospodarskih sistemov s pravili, standardi, politikami in praksami v Uniji.
(6)              
Evropski svet je Islandiji, Črni gori, Nekdanji
jugoslovanski republiki Makedoniji in Turčiji dodelil status države kandidatke.
Evropsko perspektivo je potrdil za Albanijo, Bosno in Hercegovino, Srbijo ter
Kosovo[13],
ki veljajo za potencialne kandidatke.
(7)              
Finančno pomoč po tej uredbi je treba dodeliti
državam kandidatkam in potencialnim kandidatkam (v nadaljnjem besedilu: države
upravičenke) iz Priloge k tej uredbi, ne glede na njihov status.
(8)              
Pomoč po tej uredbi je treba zagotoviti v skladu z
okvirom politike širitve, ki ga je Unija opredelila za vsako od držav
upravičenk, odraža pa se v letnem širitvenem paketu Komisije, ki vključuje
poročila o napredku in strategijo širitve, v stabilizacijsko-pridružitvenih
sporazumih ter v evropskih partnerstvih ali partnerstvih za pristop. Pomoč mora
biti osredotočena predvsem na omejeno število področij politike, ki bodo
državam upravičenkam pomagala pri okrepitvi demokratičnih institucij in pravne
države, reformiranju sodstva in javne uprave, spoštovanju temeljnih pravic ter
spodbujanju enakosti spolov in nediskriminacije. Krepiti mora tudi njihov
gospodarski in družbeni razvoj, podpirati program pametne, trajnostne in
vključujoče rasti v skladu s strategijo Evropa 2020 ter pripomoči k usklajevanju
s københavnskimi merili. Okrepiti je treba povezanost med finančno pomočjo in
skupnim napredkom, doseženim pri izvajanju predpristopne strategije.
(9)              
Države kandidatke in potencialne kandidatke morajo
biti bolj pripravljene, da bodo kos svetovnim izzivom, kot so trajnostni razvoj
in podnebne spremembe, ter skladne s prizadevanji Unije za obravnavanje teh
vprašanj. Pomoč Unije po tej uredbi mora prispevati tudi k cilju glede
povečanja deleža proračuna Unije za podnebje na vsaj 20 %.
(10)          
Komisija in države članice morajo zagotoviti
usklajenost, povezanost in dopolnjevanje svoje pomoči, zlasti z rednimi
posvetovanji in pogostimi izmenjavami informacij v različnih fazah ciklusa
zagotavljanja pomoči.
(11)          
Komisija mora oblikovati skupni strateški okvir za
uporabo instrumenta za predpristopno pomoč, da se tako zagotovi povezanost med
pristopnim procesom ter finančno in tehnično pomočjo, zagotovljeno v skladu s
to uredbo, in izpolnijo cilji pristopnega načrta. Ta okvir mora med drugim
opredeliti seznam ključnih ukrepov, ki bi se lahko podprli v skladu s to
uredbo, in meril za dodelitev sredstev. Skupni strateški okvir mora sestavljati
referenčni okvir za državne in večdržavne strateške dokumente.
(12)          
Cilje pomoči je treba opredeliti v državnih in
večdržavnih strateških dokumentih, ki jih za čas trajanja večletnega finančnega
okvira Unije pripravi Komisija v partnerstvu z državami upravičenkami na
podlagi njihovih posebnih potreb in širitvenega načrta. Strateški dokumenti
morajo opredeliti področja politike za pomoč in brez poseganja v posebne
pravice proračunskega organa določiti okvirne dodelitve sredstev po področjih
politike, razčlenjenih po letih, vključno z oceno odhodkov, povezanih s
podnebjem. Zagotoviti je treba zadostno prožnost za zadovoljevanje nastajajočih
potreb in dajanje pobud za izboljšanje izvedbe. Strateški dokumenti morajo
zagotoviti povezanost in skladnost s prizadevanji držav upravičenk, kot se
odraža v njihovih nacionalnih proračunih, ter upoštevati podporo, zagotovljeno
s strani drugih donatorjev. Da se upoštevata notranji in zunanji razvoj, je
treba ustrezno pregledati večletne okvirne strateške dokumente.
(13)          
V interesu Unije je, da državam upravičenkam pomaga
pri prizadevanjih za reformo njihovih sistemov, da jih uskladijo s sistemi
Unije. Ker države članice ne morejo v zadostni meri izpolniti cilja te uredbe
in ga je lažje doseči na ravni Unije, lahko Unija sprejme ukrepe v skladu z
načelom subsidiarnosti, kot je določeno v členu 5 Pogodbe o Evropski
uniji. V skladu z načelom sorazmernosti iz navedenega člena ta uredba ne
presega okvirov, potrebnih za doseganje tega cilja.
(14)          
Da bo lahko ta uredba hitro odražala rezultate
političnih odločitev Sveta, je treba za posodabljanje seznama držav upravičenk
v Prilogi k tej uredbi na Komisijo prenesti pooblastilo za sprejemanje aktov v
skladu s členom 290 Pogodbe o delovanju Evropske unije.
(15)          
Čeprav Uredba (EU) št. …/… Evropskega
parlamenta in Sveta z dne …[14]
(v nadaljnjem besedilu: skupna izvedbena uredba) vzpostavlja skupna pravila in
postopke za izvajanje instrumentov Unije za zunanje ukrepanje, bi bilo treba na
Komisijo prenesti tudi delegirana pooblastila za sprejetje podrobnejših pravil,
ki vzpostavljajo enotne pogoje za izvajanje te uredbe, zlasti v zvezi s
strukturami in postopki upravljanja. Taka pravila bi morala upoštevati
izkušnje, pridobljene z upravljanjem in izvajanjem pretekle predpristopne
pomoči, in bi morala biti prilagojena razvoju razmer v državah upravičenkah.
(16)          
V zvezi s temi delegiranimi akti je še zlasti
pomembno, da Komisija pri svojem pripravljalnem delu opravi ustrezna posvetovanja,
tudi na strokovni ravni. Komisija bi morala pri pripravi in oblikovanju
delegiranih aktov zagotoviti tudi hkratno, pravočasno in ustrezno posredovanje
zadevnih dokumentov Evropskemu parlamentu in Svetu.
(17)          
Pomoč mora še naprej izkoriščati strukture in
instrumente, ki so izkazali svojo vrednost v predpristopnem procesu. Prehod od
neposrednega upravljanja predpristopnih sredstev s strani Komisije k
decentraliziranemu upravljanju, prenesenemu na države upravičenke, mora biti
postopen in v skladu z zmogljivostmi vsake države upravičenke.
(18)          
Izvedbena pooblastila v zvezi s skupnim strateškim
okvirom IPA in strateškimi dokumenti se morajo izvajati v skladu z
Uredbo (EU) št. 182/2011 Evropskega parlamenta in Sveta o določitvi
splošnih pravil in načel, na podlagi katerih države članice nadzirajo izvajanje
izvedbenih pooblastil Komisije[15].
Ob upoštevanju narave teh izvedbenih aktov, zlasti narave njihove politične
naravnanosti ali finančnih posledic, bi se moral postopek pregleda prvotno
uporabljati za njihovo sprejetje, razen za tehnične izvedbene ukrepe majhnega
finančnega obsega.
(19)          
Odbori, ustanovljeni na podlagi te uredbe, bi
morali biti pristojni tudi za akte, povezane z izvajanjem prejšnjega
instrumenta za predpristopno pomoč, ter za izvajanje finančne pomoči turški
skupnosti na Cipru.
(20)          
Kadar država upravičenka krši načela, na katerih
temelji Unija, ali ne izpolnjuje obveznosti iz zadevnih sporazumov, sklenjenih
z Unijo, ali je njen napredek v zvezi s pristopnimi merili nezadosten, mora
biti Svetu na predlog Komisije omogočeno, da izvede ustrezne ukrepe za
izboljšanje stanja.
(21)          
Glede na cilje in obseg pomoči, zagotovljene na
podlagi te uredbe, se je treba pred njenim sprejetjem posvetovati z Evropskim
ekonomsko-socialnim odborom in Odborom regij –
SPREJELA NASLEDNJO UREDBO:
NASLOV I
SPLOŠNE DOLOČBE
Člen 1
Splošni cilj
Instrument za predpristopno pomoč (v
nadaljnjem besedilu: IPA) je namenjen podpori državam kandidatkam in
potencialnim kandidatkam (v nadaljnjem besedilu: države upravičenke), navedenim
v prilogi, pri izvajanju političnih, institucionalnih, pravnih, upravnih,
socialnih in gospodarskih reform, potrebnih za približevanje držav vrednotam
Unije ter postopno usklajevanje s pravili, standardi, politikami in praksami
Unije, in sicer z namenom članstva v Uniji.
Člen 2
Posebni cilji
1.                      
Pomoč po tej uredbi si glede na potrebe vsake
države upravičenke in njihove posamezne širitvene programe prizadeva za
doseganje naslednjih posebnih ciljev:
(a)               
Podpora za politične reforme, med drugim: 
(i)      krepitev demokratičnih institucij in
pravne države, vključno z njihovim izvajanjem;
(ii)      spodbujanje in varstvo človekovih
pravic in temeljnih svoboščin, okrepljeno spoštovanje pravic manjšin,
spodbujanje enakosti spolov, nerazlikovanja, svobode tiska ter spodbujanje
dobrih sosedskih odnosov;
(iii)     boj proti korupciji in organiziranemu
kriminalu;
(iv)     reforma javne uprave in dobro
upravljanje;
(v)     razvoj civilne družbe in socialnega
dialoga;
(vi)     sprava, ukrepi, ki gradijo mir in
zaupanje.
(b)                   
Podpora za gospodarski, socialni in teritorialni
razvoj z ozirom na pametno, trajnostno in vključujočo rast, med drugim z: 
(i)      doseganjem standardov Unije v
gospodarstvu in upravljanju gospodarstva;
(ii)      gospodarskimi reformami, potrebnimi za
soočanje s konkurenčnim pritiskom in tržnimi silami znotraj Unije, ob doseganju
gospodarskih, socialnih in okoljskih ciljev;
(iii)     pospeševanjem zaposlovanja in
razvijanjem človeškega kapitala;
(iv)     socialnim in gospodarskim vključevanjem,
zlasti manjšin in ogroženih skupin;
(v)     razvojem fizičnega kapitala, izboljšanjem
povezav z mrežami Unije in regionalnimi mrežami.
(c)                   
Krepitev zmogljivosti držav upravičenk, da
izpolnijo obveznosti, ki izvirajo iz članstva, s podpiranjem postopnega
usklajevanja s pravnim redom Skupnosti, strukturnimi, kohezijskimi in
kmetijskimi skladi in politikami Unije ter skladi in politikami Unije za razvoj
podeželja ter njihovega sprejetja, izvajanja in izvrševanja.
(d)                   
Regionalno povezovanje in teritorialno sodelovanje,
ki vključuje države upravičenke, države članice in po potrebi tretje države v
okviru Uredbe (EU) št. […] o vzpostavitvi evropskega sosedskega
instrumenta [16].
2.                      
Napredek pri doseganju posebnih ciljev iz
odstavka 1 se bo ocenjeval s kazalniki, ki med drugim obsegajo:
–              
napredek na področjih demokracije, pravne države,
spoštovanja človekovih pravic in temeljnih svoboščin, pravnega sistema in ravni
upravne zmogljivosti;
–              
napredek pri gospodarskih reformah; trdnost in
učinkovitost strategij družbenega in gospodarskega razvoja, napredovanje k
pametni, trajnostni in vključujoči rasti, vključno z javnimi naložbami, ki jih
podpira IPA;
–              
zakonodajo, usklajeno s pravnim redom; napredek pri
institucionalni reformi v zvezi z Unijo, vključno s prehodom na
decentralizirano upravljanje pomoči, zagotovljene na podlagi te uredbe;
–              
ustreznost pobud za regionalno in teritorialno
sodelovanje ter razvoj trgovinskih tokov.
Kazalniki se uporabljajo za spremljanje,
ocenjevanje in pregledovanje uspešnosti, kjer je to ustrezno.
Člen 3
Področja politike
1.                      
Pomoč po tej uredbi v glavnem obravnava naslednja
področja politike:
(a)         
proces prehoda k članstvu v Uniji in krepitev
zmogljivosti; 
(b)         
regionalni razvoj;
(c)         
zaposlovanje, socialne politike in razvoj človeških
virov;
(d)         
kmetijstvo in razvoj podeželja;
(e)         
regionalno in teritorialno sodelovanje. 
2.                      
Pomoč v okviru področij politike iz odstavka 1
podpira države upravičenke pri doseganju splošnih in posebnih ciljev iz
členov 1 in 2.
3.                      
Pomoč v okviru področij politike iz točk (b)
do (d) odstavka 1 lahko med drugim vključuje financiranje tiste vrste
dejavnosti, ki so zagotovljene v Uredbi (EU) št. XXXX/201X Evropskega
parlamenta in Sveta z dne DD/MM/LLLL o posebnih določbah v zvezi z
Evropskim skladom za regionalni razvoj ter ciljem naložbe za rast in delovna
mesta[17],
Uredbi (EU) št. XXXX/201X Evropskega parlamenta in Sveta z dne
DD/MM/LLLL o Kohezijskem skladu[18],
Uredbi (EU) št. XXXX/201X Evropskega parlamenta in Sveta z dne
DD/MM/LLLL o Evropskem socialnem skladu[19],
Uredbi (EU) št. XXXX/201X Evropskega parlamenta in Sveta z dne
DD/MM/LLLL o posebnih določbah za podporo cilju evropskega teritorialnega
sodelovanja iz Evropskega sklada za regionalni razvoj[20] in Uredbi (EU)
št. XXXX/201X Evropskega parlamenta in Sveta z dne DD/MM/LLLL o
podpori za razvoj podeželja iz Evropskega kmetijskega sklada za razvoj
podeželja (EKSRP)[21].
4.                      
Pomoč v okviru področja politike iz točke (e)
odstavka 1 lahko financira zlasti večdržavne ali horizontalne ukrepe, pa
tudi čezmejne, nadnacionalne in medregionalne ukrepe sodelovanja.
Člen 4
Povezanost, skladnost in dopolnjevanje
1.                      
Finančna pomoč po tej uredbi mora biti skladna s
politikami Unije. Usklajena mora biti s sporazumi, ki jih je Unija
sklenila z državami upravičenkami, in spoštovati obveznosti iz večstranskih
sporazumov, katerih pogodbenica je Unija.
2.                      
Komisija, države članice in Evropska investicijska
banka zagotavljajo povezanost med pomočjo, ki se zagotavlja po tej uredbi, in
drugo pomočjo, ki jo zagotavljajo Unija, države članice in Evropska
investicijska banka. 
3.                      
Komisija in države članice zagotovijo usklajenost
svojih programov za pomoč, da se povečata uspešnost in učinkovitost pri
zagotavljanju pomoči in se prepreči dvojno financiranje v skladu z
uveljavljenimi načeli za krepitev operacijske usklajevanje na področju zunanje
pomoči ter za uskladitev politik in postopkov. Usklajevanje vključuje redna
posvetovanja in pogoste izmenjave informacij v različnih fazah cikla pomoči,
zlasti na ravni področij, in je ključno za proces načrtovanja programov v
državah članicah in Uniji. 
4.                      
Da se povečata uspešnost in učinkovitost pri
zagotavljanju pomoči ter prepreči dvojno financiranje, Komisija skupaj z
državami članicami sprejme potrebne ukrepe za zagotovitev boljše koordinacije
in dopolnjevanja z večstranskimi in regionalnimi organizacijami ter subjekti,
kot so mednarodne finančne institucije, agencije Združenih narodov, skladi in
programi ter donatorji, ki niso iz Unije.
5.                      
Komisija bo pri pripravi, izvajanju in spremljanju
pomoči po tej uredbi načeloma ukrepala v partnerstvu z državami upravičenkami.
Partnerstvo bo po potrebi vključevalo pristojne nacionalne, regionalne in
lokalne oblasti, gospodarske in socialne partnerje, civilno družbo ter
nedržavne akterje.
NASLOV II
STRATEŠKO NAČRTOVANJE
Člen 5
Skupni strateški okvir za IPA
1.                      
Komisija vzpostavi skupni strateški okvir za
instrument za predpristopno pomoč. Skupni strateški okvir za IPA prenese
politične prednostne naloge politike širitve v ključne ukrepe, ki lahko
prejmejo pomoč po tej uredbi.
2.                      
Skupni strateški okvir za IPA bo med drugim
vključeval:
(a)         
merila za dodelitev sredstev državam upravičenkam
ter večdržavne in teritorialne ukrepe sodelovanja;
(b)         
vrste ukrepov, ki se lahko financirajo z IPA;
(c)         
skupne smernice za upravljanje in izvajanje IPA.
3.                      
Komisija odobri skupni strateški okvir za IPA in z
njim povezane revizije v skladu s postopkom pregleda iz člena 15(3) skupne
izvedbene uredbe.
Člen 6
Strateški dokumenti
1.                      
Pomoč po tej uredbi se zagotovi na podlagi državnih
ali večdržavnih okvirnih strateških dokumentov (v nadaljnjem besedilu:
strateški dokumenti), ki jih za čas trajanja večletnega finančnega okvira Unije
pripravi Komisija v partnerstvu z državo upravičenko ali zadevnimi državami. 
2.                      
Strateški dokumenti določajo ustrezno mešanico
področij politike iz člena 3, ki bodo prejela finančno pomoč po tej
uredbi, pri čemer odražajo potrebe in prednostne naloge v skladu s cilji iz
člena 2, s skupnim strateškim okvirom za IPA iz člena 5 in po potrebi
z nacionalnimi strategijami. 
3.                      
Strateški dokumenti vključujejo okvirno dodelitev
sredstev Unije po področjih politike, po potrebi razčlenjenih po letih, v
skladu z merili, določenimi v skupnem strateškem okviru za IPA iz člena 5.
Okvirna dodelitev sredstev ustrezno upošteva potrebe, sposobnost črpanja in
upravno zmogljivost držav upravičenk. Omogoča tudi obravnavanje nastajajočih
potreb in vključuje pobude za povečanje uspešnosti držav upravičenk v zvezi s
cilji, določenimi v večletnih okvirnih strategijah.
4.                      
Strateški dokumenti so predmet vmesnega pregleda in
se revidirajo po potrebi. Revidirajo se lahko kadar koli na pobudo Komisije.
5.                      
Komisija sprejme strateške dokumente in z njimi
povezane revizije v skladu s postopkom pregleda iz člena 15(3) skupne
izvedbene uredbe. 
NASLOV III
IZVAJANJE
Člen 7
Splošni okvir
Pomoč Unije po tej uredbi se izvaja s programi
in ukrepi iz členov 2 in 3 skupne izvedbene uredbe ter v skladu s
posebnimi pravili, ki vzpostavljajo enotne pogoje za izvajanje sedanje uredbe,
zlasti v zvezi s strukturami in postopki upravljanja, ki jih Komisija sprejme v
skladu s členoma 10 in 11 sedanje uredbe. Izvajanje praviloma poteka v
obliki letnih ali večletnih programov, značilnih za eno državo ali večdržavnih,
ki so vzpostavljeni v skladu z strateškimi dokumenti iz člena 6 ter so jih
po potrebi oblikovale države upravičenke in/ali Komisija.
Člen 8
Okvirni in dopolnilni sporazumi
1.                      
Komisija in države upravičenke sklenejo okvirne
sporazume o izvajanju pomoči.
2.                      
Dopolnilni sporazumi v zvezi z izvajanjem pomoči se
lahko sklenejo med Komisijo in državo upravičenko ali njenimi organi izvajanja,
kot je potrebno.
Člen 9
Določbe zunaj instrumenta
1.                      
Komisija se lahko v ustrezno utemeljenih
okoliščinah ter za zagotovitev povezanosti in učinkovitosti financiranja Unije
ali za podpiranje regionalnega sodelovanja odloči, da razširi upravičenost
programov in ukrepov iz člena 7 na države, teritorije in regije, ki sicer
ne bi bili upravičeni do financiranja na podlagi člena 1, če ima program
ali ukrep, ki naj bi se izvedel, globalni, regionalni ali čezmejni pomen.
2.                      
Evropski sklad za regionalni razvoj prispeva k
programom ali ukrepom, vzpostavljenim na podlagi te uredbe, za čezmejno
sodelovanje med državami upravičenkami in državami članicami. Znesek prispevka
iz Evropskega sklada za regionalni razvoj se določi na podlagi člena 4
Uredbe (EU) št. … Evropskega parlamenta in Sveta z dne … o
posebnih določbah za podporo cilju evropskega teritorialnega sodelovanja iz
Evropskega sklada za regionalni razvoj. Za porabo tega prispevka veljajo
določbe sedanje uredbe.
3.                      
Po potrebi lahko IPA prispeva k programom ali
ukrepom nadnacionalnega in medregionalnega sodelovanja, ki so vzpostavljeni in
se izvajajo na podlagi določb Uredbe (EU) št. … [o posebnih
določbah za podporo cilju evropskega teritorialnega sodelovanja iz Evropskega
sklada za regionalni razvoj] ter v katerih sodelujejo države upravičenke
IPA.
4.                      
IPA lahko po potrebi prispeva k programom in
ukrepom čezmejnega sodelovanja, ki so vzpostavljeni in se izvajajo na podlagi
Uredbe (EU) št. … Evropskega parlamenta in Sveta z dne … o
vzpostavitvi evropskega sosedskega instrumenta ter v katerih sodelujejo države
upravičenke IPA.
NASLOV IV
KONČNE DOLOČBE
Člen 10
Prenos pooblastil na Komisijo
Komisija je pooblaščena za sprejemanje
delegiranih aktov v skladu s členom 11 za spremembo Priloge k tej uredbi
in za dopolnjevanje skupne izvedbene uredbe s posebnimi pravili, ki
vzpostavljajo enotne pogoje za izvajanje te uredbe.
Člen 11
Izvajanje pooblastil, prenesenih na Komisijo
1.                      
Pooblastilo za sprejemanje delegiranih aktov je
preneseno na Komisijo pod pogoji, določenimi v tem členu.
2.                      
Komisiji se pooblastilo za sprejemanje delegiranih
aktov podeli za obdobje veljavnosti te uredbe.
3.                      
Evropski parlament ali Svet lahko kadar koli
prekličeta prenos pooblastila. S sklepom o preklicu pooblastilo iz navedenega
sklepa preneha veljati. Preklic začne veljati na dan po objavi sklepa v Uradnem
listu Evropske unije ali na poznejši datum, določen v njem. Preklic ne
vpliva na veljavnost delegiranih aktov, ki so že v veljavi.
4.                      
Komisija takoj po sprejetju delegiranega akta o tem
sočasno obvesti Evropski parlament in Svet.
5.                      
Delegirani akt začne veljati le, če mu Evropski
parlament ali Svet v dveh mesecih od uradnega obvestila, ki sta ga prejela v
zvezi s tem aktom, ne nasprotujeta ali če sta pred iztekom navedenega roka oba
obvestila Komisijo, da mu ne bosta nasprotovala. Navedeni rok se na pobudo
Evropskega parlamenta ali Sveta podaljša za dva meseca.
Člen 12
Odbor
1.                      
Komisiji pomaga Odbor IPA. Ta odbor je odbor v
smislu Uredbe (EU) št. 182/2011.
2.                      
Komisiji za programe, ki obravnavajo področja
politike iz točk (b) in (c) člena 3, ki jih posredno izvajajo države
upravičenke, pomaga odbor, ki usklajuje sklade iz člena 143 Uredbe (EU)
št. […] Evropskega parlamenta in Sveta z dne … o skupnih določbah o
Evropskem skladu za regionalni razvoj, Evropskem socialnem skladu, Kohezijskem
skladu, Evropskem kmetijskem skladu za razvoj podeželja in Evropskem skladu za
pomorstvo in ribištvo, ki jih zajema splošni strateški okvir, o splošnih
določbah o Evropskem skladu za regionalni razvoj, Evropskem socialnem skladu in
Kohezijskem skladu ter o razveljavitvi Uredbe (ES) št. 1083/2006[22]. Komisiji za programe, ki
obravnavajo področje politike iz točke (d) člena 3, ki ga posredno
izvajajo države upravičenke, pomaga odbor za razvoj podeželja iz člena 91
Uredbe (EU) št. […] Evropskega parlamenta in Sveta z dne … o
podpori za razvoj podeželja iz Evropskega kmetijskega sklada za razvoj
podeželja (EKSRP) [23].
V takih primerih je Odbor IPA nemudoma obveščen o mnenju, ki ga predložijo
drugi odbori.
3.                      
Odbori iz odstavkov 1 in 2 so pristojni za
pravne akte in obveznosti iz Uredbe (ES) št. 1085/2006 z dne
17. julija 2006 o vzpostavitvi instrumenta za predpristopno pomoč[24]. Poleg tega je Odbor IPA
pristojen tudi za izvajanje člena 3 Uredbe (ES) št. 389/2006
z dne 27. februarja 2006 o oblikovanju instrumenta finančne
podpore za spodbujanje gospodarskega razvoja turške skupnosti na Cipru in o spremembah
Uredbe Sveta (ES) št. 2667/2000 o Evropski agenciji za obnovo[25].
Člen 13
Ukinitev pomoči Unije
Brez poseganja v
določbe o ukinitvi pomoči v sporazumih o partnerstvu in sodelovanju s
partnerskimi državami in regijami Unija v primeru, kadar država upravičenka ne
spoštuje načel demokracije, pravne države, človekovih pravic, pravic manjšin in
temeljnih svoboščin ali ne izpolnjuje obveznosti iz zadevnih sporazumov,
sklenjenih z Unijo, ali če napredek pri izpolnjevanju pristopnih meril ni
zadosten, državo upravičenko pozove k izvedbi posvetovanj z namenom iskanja
rešitve, sprejemljive za obe strani, razen v posebnih nujnih primerih. Svet
lahko v primerih, kadar posvetovanja z državo upravičenko ne privedejo do
rešitve, sprejemljive za obe strani, ali če so posvetovanja zavrnjena ali v
posebnih nujnih primerih, izvede ustrezne ukrepe v skladu s členom 215(1)
Pogodbe o delovanju Evropske unije, kar lahko vključuje celotno ali delno
ukinitev pomoči Unije. Evropski parlament je nemudoma in v celoti obveščen o
vseh sklepih, sprejetih v zvezi s tem.
Člen 14
Finančni referenčni znesek
1.           Finančni referenčni znesek za
izvajanje te uredbe za obdobje 2014–2020 je
14 110 100 000 EUR (tekoče cene). Do 3 % finančnega
referenčnega zneska se dodelijo programom za čezmejno sodelovanje med državami
upravičenkami in državami članicami EU. 
2.           Letna proračunska sredstva
odobri proračunski organ v okviru večletnega finančnega okvira Unije.
3.           V skladu s členom 13(2)
Uredbe „Erasmus za vse“ bo za spodbujanje mednarodne razsežnosti visokega
šolstva ukrepom za učno mobilnost v ali iz držav EU ter za sodelovanje in
dialog na področju politik, ki bo potekal z organi/institucijami/organizacijami
iz teh držav, dodeljenih približno 1 812 100 000 EUR iz
različnih zunanjih instrumentov (instrument za razvojno sodelovanje, evropski
instrument sosedstva, instrument za predpristopno pomoč, partnerski instrument
in Evropski razvojni sklad). Za uporabo navedenih sredstev se bodo uporabljale
določbe Uredbe „Erasmus za vse“.
Sredstva bodo na voljo v obliki dveh večletnih
dodelitev, ki bodo zajemala le prva štiri oziroma preostala tri leta. To
financiranje se bo odražalo v večletnih okvirnih programih teh instrumentov v
skladu z opredeljenimi potrebami in prednostnimi nalogami zadevnih držav.
Dodelitvi se lahko v primeru obsežnih nepredvidenih okoliščin ali pomembnih
političnih sprememb revidirata v skladu z zunanjimi prednostnimi
nalogami EU.
Člen 15
Začetek veljavnosti
Ta uredba začne veljati tretji dan po objavi v
Uradnem listu Evropske unije.
Uporablja se od 1. januarja 2014.
Ta uredba je v celoti zavezujoča in
se neposredno uporablja v vseh državah članicah.
V Bruslju,
Za Evropski parlament                                  Za
Svet
Predsednik                                                     Predsednik
PRILOGA
–                        
Albanija
–                        
Bosna in Hercegovina
–                        
Islandija 
–                        
Kosovo*
–                        
Črna gora
–                        
Srbija
–                        
Turčija
–                        
Nekdanja jugoslovanska republika Makedonija          

* V skladu z RVSZN 1244/99.
OCENA FINANČNIH POSLEDIC
ZAKONODAJNEGA PREDLOGA
1.           OKVIR PREDLOGA/POBUDE 
              1.1     Naslov predloga/pobude 
              1.2     Zadevna
področja v okviru ABM/ABB
              1.3     Vrsta
predloga/pobude 
              1.4     Cilji

              1.5     Utemeljitev
predloga/pobude
              1.6     Trajanje
ukrepa in finančnega vpliva 
              1.7     Načrtovani
načini upravljanja 
2.           UKREPI UPRAVLJANJA 
              2.1     Določbe
glede spremljanja in poročanja 
              2.2     Sistem
upravljanja in nadzora 
              2.3     Ukrepi
preprečevanja goljufij in nepravilnosti 
3.           OCENA FINANČNIH POSLEDIC PREDLOGA/POBUDE

              3.1     Zadevni
razdelki večletnega finančnega okvira in proračunske vrstice odhodkov
              3.2     Ocenjeni
učinek na odhodke 
              3.2.1  Povzetek ocenjenega
učinka na odhodke 
              3.2.2  Ocenjeni učinek na
odobritve za poslovanje 
              3.2.3  Ocenjeni učinek na
odobritve upravne narave
              3.2.4  Skladnost z
veljavnim večletnim finančnim okvirom
              3.2.5  Udeležba tretjih
oseb pri financiranju 
              3.3     Ocenjeni vpliv na prihodke
OCENA
FINANČNIH POSLEDIC ZAKONODAJNEGA PREDLOGA

1.                 
OKVIR PREDLOGA/POBUDE
1.1.                
Naslov predloga/pobude

Instrument
za predpristopno pomoč (IPA)

1.2.                
Zadevna področja v okviru ABM/ABB[26] 

Širitev

1.3.                
Vrsta predloga/pobude

x Predlog/pobuda se nanaša na nov ukrep.
¨ Predlog/pobuda se nanaša na nov ukrep, ki
je nadaljevanje pilotnega projekta/pripravljalnega ukrepa.[27]
¨ Predlog/pobuda je namenjena podaljšanju
obstoječega ukrepa.
¨ Predlog/pobuda se nanaša na ukrep z novo
usmeritvijo.

1.4.                
Cilji
1.4.1.          
Večletni strateški cilji Komisije, ki naj bi bili
doseženi s predlogom/pobudo

Splošni cilj
politike širitve je izvedba člena 49 Pogodbe o Evropski uniji, ki vsem
evropskim državam, ki spoštujejo temeljne vrednote EU in si prizadevajo za
njihovo spodbujanje, nudi evropsko perspektivo.
Politika
širitve spodbuja stabilnost, varnost in blaginjo v Evropi ter krepi
vlogo EU na mednarodni ravni.
Politika
širitve pomaga pri utrjevanju demokracije in pravne države v Evropi. Krepi
gospodarske priložnosti in povečuje vlogo EU pri obravnavanju svetovnih
izzivov, kot so podnebne spremembe, konkurenčnost ter urejanje in nadzor
finančnih trgov, ter pomaga pri zagotavljanju skupnih prizadevanj za
obravnavanje ciljev strategije Evropa 2020. Pristopni proces pomeni močno
spodbudo za politične in gospodarske reforme.
Tesnejše
povezovanje s širitvenim procesom Evropski uniji pomaga tudi pri doseganju
ciljev na več področjih, ki so pomembna za socialno in gospodarsko reformo za
pametno, trajnostno in vključujočo rast, vključno z energetiko, prometom,
varstvom okolja, pripravljenostjo na nesreče in prizadevanji za obravnavanje
podnebnih sprememb. Nove prošnje za članstvo dokazujejo privlačnost EU ter
njeno vlogo pri spodbujanju stabilnosti, varnosti in blaginje.
Politika
širitve EU omogoča skrbno voden proces, v katerem se kandidatke in potencialne
kandidatke približajo EU v skladu s hitrostjo svojih političnih in gospodarskih
reform ter zmogljivostjo, da prevzamejo obveznosti članstva v skladu s
københavnskimi merili. Na območju Zahodnega Balkana regionalno sodelovanje
ostaja ključno in je osrednji element stabilizacijsko-pridružitvenega procesa.
Ko se Svet
odloči, da z državo prosilko začne pogajanja o pristopu, se napredek države
prosilke pri doseganju evropskih standardov odraža v odprtih in zaprtih
poglavjih pravnega reda.
V zadnjih
petih letih je razširjena EU dokazala, da lahko dobro sodeluje in obravnava
pomembne izzive, s katerimi se sooča. Zaradi napredka pri reformah so lahko
države širitve napredovale v nadaljnje faze pristopnega procesa.
Proces
širitve EU napreduje s hitrostjo, ki je v veliki meri odvisna od sposobnosti
držav, ki želijo pristopiti, da prevzamejo obveznosti članstva. Za to so
potrebne trajnostne reforme, pa tudi verodostojne in prepričljive zakonodajne
in institucionalne prilagoditve. Ko bodo zadevne države izpolnile določene
standarde, med drugim zlasti standarde, povezane z demokracijo, pravno državo
ter temeljnimi pravicami in svoboščinami, se EU zavezuje, da bo z njimi
sodelovala pri napredovanju k naslednjim fazam procesa.
Enoten
celostni predpristopni instrument je predlagan kot finančni steber strategije
širitve, ki vključuje vse razsežnosti notranjih politik in tematskih vprašanj.
Cilj bo
zagotoviti, da so države kandidatke in potencialne kandidatke v celoti
pripravljene za morebitni pristop. Poudarek bo na dobrem upravljanju, upravni
zmogljivosti, družbeno-gospodarskem razvoju, regionalnem sodelovanju,
sprejemanju in izvajanju pravnega reda ter pripravah na vodenje notranjih
politik po pristopu. Izvajal se bo z nacionalnimi programi/programi za več
upravičencev, dogovorjenimi z upravičenci, odražal pa bo tudi strukturne
sklade, Kohezijski sklad in Evropski kmetijski sklad za razvoj podeželja
(EKSRP), vključno z njihovim preusmerjanjem na zagotavljanje javnih dobrin.
Poleg tega
bosta v državah širitve še naprej na voljo finančna instrumenta, povezana s
krizo (makrofinančna pomoč, instrument za stabilnost), če bo to potrebno.

1.4.2.          
Specifični cilji in zadevne dejavnosti v okviru
ABM/ABB 

Specifični cilj št.
(a)                   
Podpora političnim reformam.
(b)                   
Podpora gospodarskemu, socialnemu in teritorialnemu
razvoju ter reformam s ciljem trajnostne, pametne in vključujoče rasti.
(c)                   
Povečanje zmogljivosti držav upravičenk, da
prevzamejo obveznosti članstva, s podpiranjem postopnega usklajevanja s pravnim
redom Skupnosti, njegovega sprejetja, izvajanja in izvrševanja, vključno s
pripravami za izvajanje in upravljanje strukturnih, kohezijskih in kmetijskih
skladov EU ter skladov EU za razvoj podeželja.
(d)                   
Regionalno povezovanje in teritorialno sodelovanje.
Zadevne dejavnosti v
okviru ABM/ABB
04.06 Instrument za
predpristopno pomoč (IPA) – Razvoj človeških virov
05.05 Predpristopni
ukrepi na področju kmetijstva in razvoja podeželja
13.05 Predpristopne
intervencije, povezane s strukturnimi politikami
22.02 Proces in strategija
širitve
22.04.02 Informacijski
in komunikacijski programi za države nečlanice

1.4.3.          
Pričakovani izidi in učinki

Navedite, kako naj bi predlog/pobuda učinkovala
na upravičence/ciljne skupine.
Novi
predpristopni instrument se bo še naprej osredotočal na izvajanje politike
širitve, kar je ena od temeljnih prednostnih nalog zunanjega
ukrepanja EU, s čimer bo prispeval k spodbujanju stabilnosti, varnosti in
blaginje v Evropi. V ta namen bo novi instrument še naprej izpolnjeval splošni
cilj politike glede podpiranja držav kandidatk in potencialnih kandidatk pri
njihovih pripravah za članstvo v EU ter postopni uskladitvi njihovih
nacionalnih sistemov/gospodarstev s standardi in politikami Evropske unije
glede na njihove posebne potrebe in na način, ki je prilagojen njihovim
programom širitve. 
Novi
instrument bo v zvezi z rezultati in učinki, ki jih je treba doseči,
obravnaval: i) razvojno vrzel/izzive v državah upravičenkah; ii) omejeno
zmogljivost pri premagovanju le-teh z lastnimi viri ter šibke javne institucije
in/ali upravno zmogljivost v državah upravičenkah; iii) neskladja med državami
upravičenkami pa bo zmanjševal z doseganjem:
(i)         boljšega
delovanja demokratičnih institucij, zlasti za zagotavljanje spoštovanja pravne
države in človekovih pravic, ter vključevanjem manjšin; zmanjševanjem korupcije
in organiziranega kriminala; reformirane in posodobljene javne uprave; 
(ii)        standardov EU
v gospodarstvu in upravljanju gospodarstva; boljših zmogljivosti za
konkuriranje s tržnimi silami znotraj Unije; večjih stopenj zaposlenosti; bolj
usposobljenih človeških virov in manjših socialnih neskladij; večjih
zmogljivosti za raziskave in inovacije;
(iii)       sprejetih,
uveljavljenih in s pravnim redom EU postopno usklajenih zakonov; boljših
zmogljivosti za izvajanje in upravljanje strukturnih in kmetijskih
skladov EU ter skladov EU za razvoj podeželja; večje udeležbe v
izbranih programih in agencijah EU;
(iv)       večjega
gospodarskega povezovanja v regiji, vključno s čezmejno energetsko in prometno
infrastrukturo, tesnejšimi in okrepljenimi sosedskimi odnosi med državami
upravičenkami in z EU.
Doseganje
napredka pri teh posebnih političnih ciljih bo prispevalo tudi k izvajanju
širših okvirov politike EU, kot so strategija Evropa 2020,
podnebno-energetski sveženj EU in Unija inovacij.

1.4.4.          
Kazalniki izidov in učinkov

Navedite, s
katerimi kazalniki bi bilo mogoče spremljati izvajanje predloga/pobude.
Napredek pri
posebnih ciljih novega instrumenta se lahko oceni s tremi glavnimi
makrokazalniki: 
·                        
napredkom pri izpolnjevanju pristopnih referenčnih
meril (odprtih/zaključenih poglavij) ali pozitivnimi dosedanjimi dosežki pri
izvajanju pridružitvenih sporazumov, kot to, med drugim, odražajo pozitivna
poročila o napredku, kazalniki, ki temeljijo na anketah, ki so jih izvedle
ugledne mednarodne organizacije na področjih, kot je uspešnost vlade; politična
stabilnost in odsotnost nasilja; pravna država; 
·                        
družbeno-gospodarski razvoj, kot je bil izmerjen s kazalniki učinkov, kot so indeks človekovega
razvoja v okviru UNDP kot splošno merilo blaginje in napredka, stopnja
brezposelnosti, prilivi neposrednih tujih naložb, trgovinske bilance;
·                        
regionalno sodelovanje in povezovanje, kot sta bila izmerjena s kazalniki, ki odražajo zaznave na ravni
(trend) varnosti in stabilnosti; političnih, gospodarskih in kulturnih
interakcij.
Ustrezni cilji
in mejniki, povezani s temi makrokazalniki, lahko med drugim vključujejo
naslednje: prejem prijave za članstvo v EU, sprejetje pozitivnega mnenja s
strani Komisije o prijavi ali priporočilu za dodelitev statusa države
kandidatke, priporočila za začetek pogajanj o pristopu, odprtje ali začasen
zaključek pogajalskih poglavij, celoten zaključek pogajanj o pristopu, stopnja
skladnosti s københavnskimi merili, začetek veljavnosti sporazuma o
liberalizaciji vizumskega režima in o ponovnem sprejemu, prenos upravljavskih
pooblastil pomoči IPA, opustitev predhodnega nadzora upravljanja pomoči IPA,
začetek veljavnosti carinskega/trgovinskega sporazuma in odstranitev
zaprek/tehničnih ovir v trgovini, sodelovanje v regionalnih pobudah, rešitev
dvostranskih vprašanj, napredek pri povezanosti vseevropskih omrežij.
Na operativni
ravni se lahko napredek izmeri v povezavi z operativnimi cilji, ki
ustrezajo posebnim ciljem i. do iv., ki so bili opredeljeni za prihodnji
predpristopni instrument. Operativni cilji vključujejo: 
(a)                   
izboljšanje zaznavanja demokracije in pravosodnega
sistema tudi ob upoštevanju človekovih pravic in nediskriminacije; zmanjšanje
števila nerešenih sodnih primerov in kršitev temeljnih pravic; povečanje
zmogljivosti za pregon in splošnih upravnih zmogljivosti; zmanjšanje
fluktuacije zaposlenih; 
(b)                   
razvoj trdnih in učinkovitih strategij za socialni
in gospodarski razvoj; izboljšanje ravni spretnosti in usposobljenosti ter
okrepitev storitev trga dela; podpiranje javnih naložb; vzpostavitev struktur
upravljanja za strukturne in kohezijske sklade EU ter sklade EU za
razvoj podeželja po pristopu, s čimer se dosežeta akreditacija in prenos
upravljanja;
(c)                   
izboljšanje upravnega okvira; uskladitev zakonodaje
s pravnim redom, ustanovitev in okrepitev institucij in struktur izvrševanja;
pridružitev in poglobitev udeležbe v programih EU;
(d)                   
spodbujanje poglobljenega sodelovanja.
Operativne
cilje bo treba prilagoditi razmeram v vsaki državi upravičenki, določili pa bi
se v dokumentih o načrtovanju programov na podlagi opredeljenih izzivov. 
Predhodna
ocena je izpostavila tudi potrebo po zagotovitvi podrobnih smernic in razvoju
zmogljivosti v državah upravičenkah za sistematično zbiranje zahtevanih
podatkov, ki bodo potrebni za oceno napredka na operativni ravni. Prejšnje
širitve so privedle do tega, da je bila v novih državah članicah večja prednost
dana spremljanju in vrednotenju na ravni načrtovanja programov in oblikovanju
politik, ki „temelji na dokazih“. Premiki k dodelitvam virov na podlagi
uspešnosti ter izpolnjevanja pogojev in zadovoljevanja potreb tudi med državami
kandidatkami in potencialnimi kandidatkami spodbujajo podobno nagnjenost. 
V zvezi z
vključevanjem podnebnih ukrepov bo vzpostavljen sledilni sistem, da se
opredelijo področja, na katerih programi spodbujajo podnebne ukrepe in
energetsko učinkovitost, tako da bo EU lahko jasno določila, kolikšen del
njenih odhodkov je povezan s takšnimi vprašanji. Vzpostavljena bodo jasna
merila ter pravila o spremljanju in poročanju. Sledenje odhodkov, povezanih s
podnebjem, se bo izvajalo na podlagi vzpostavljene metodologije organizacije
OECD („Rio označevalci“). V skladu s širšo zavezanostjo Komisije k vključevanju
se bo označevalec Odbora za razvojno pomoč pri OECD uporabljal tudi za sledenje
napredku pri vključevanju biotske raznovrstnosti in širjenja puščav.
Pri prihodnjem
spremljanju in vrednotenju bo treba upoštevati, da se rezultati in učinki po
državah upravičenkah razlikujejo glede na njihove razlike ter različne potrebe
in položaje na poti k pristopu. Ker bo instrument še naprej deloval poleg
procesa političnih pogajanj in drugih posredovanj, ki vplivajo na pristop,
bo težko opredeliti napredek, ki izhaja izključno iz instrumenta, razen na
ravni posebnih ukrepov. Številne „rezultate“ prihodnjega programa, kot
je napredek pri izpolnjevanju političnih meril za pristop, bo po njihovi
naravi težko izmeriti: do določene mere se lahko cilji instrumenta dosežejo
s statusom, dodeljenim upravičenki, pa tudi z rezultati finančne
pomoči EU. 

1.5.                
Utemeljitev predloga/pobude
1.5.1.          
Potrebe, ki jih je treba kratkoročno ali dolgoročno
zadovoljiti

Upravičenke
pomoči so države kandidatke in potencialne kandidatke za članstvo v EU na
Zahodnem Balkanu, Islandiji in v Turčiji. 
Leta 1999
je Komisija zastavila vizijo glede odnosov med EU in Zahodnim Balkanom, pri
čemer je od svojega prejšnjega regionalnega pristopa prešla na novo orodje, tj.
stabilizacijsko-pridružitveni proces. Stabilizacijsko-pridružitveni proces je
poleg ciljne usmerjenosti k politični in gospodarski stabilnosti ter
regionalnemu sodelovanju postopno vključeval instrumente širitve, da bi države
regije približala vrednotam in standardom EU.
Evropski svet
je na zasedanju v Feiri junija 2000 potrdil, da so države Zahodnega
Balkana, ki sodelujejo v stabilizacijsko-pridružitvenem procesu, „možne
kandidatke“ za članstvo v EU. Evropska perspektiva teh držav je bila nadalje
podprta na zasedanju Evropskega sveta junija 2003 v Solunu, na katerem je
bila potrjena „solunska agenda za države Zahodnega Balkana“. Ta agenda ostaja
temelj politike EU do te regije. Na ministrskem srečanju med EU in
Zahodnim Balkanom, ki je potekalo 2. junija 2010 v Sarajevu, je EU
ponovno poudarila svojo zavezanost evropski perspektivi držav Zahodnega Balkana
in opozorila, da je prihodnost teh držav v EU. 
Med državami,
ki so prvotno spadale v okvir stabilizacijsko-pridružitvenega procesa, so
Hrvaška, Nekdanja jugoslovanska republika Makedonija in pred nedavnim Črna gora
pridobile status kandidatke, medtem ko so Albanija, Bosna in Hercegovina,
Kosovo[28]
in Srbija potencialne kandidatke. Druge države, ki jim je bila dodeljena
pristopna perspektiva EU, vključujejo Turčijo, ki je zaprosila že
leta 1987, status prosilke pa ji je bil dodeljen leta 1999; in
Islandijo, ki je zaprosila leta 2009, status kandidatke pa ji je bil
dodeljen leta 2010.
Tri ključne
zahteve za pristop so določene v sklepih Evropskega sveta iz Københavna
leta 1993 (t. i. „ københavnska merila“). To so:
(i) stabilnost
institucij, ki zagotavljajo demokracijo, pravno državo, človekove pravice ter
spoštovanje in varstvo manjšin;
(ii) obstoj
delujočega tržnega gospodarstva, pa tudi sposobnosti za spopadanje s
konkurenčnim pritiskom in tržnimi silami v Uniji; ter
(iii)
sposobnost prevzemanja obveznosti članstva, vključno s spoštovanjem ciljev
politične, gospodarske in denarne unije. 
Poleg tega je
Evropski svet na zasedanju v Madridu decembra 1995 poudaril potrebo „po
oblikovanju razmer za postopno in usklajeno pridruževanje držav [prosilk],
zlasti z razvojem tržnega gospodarstva, prilagoditvijo njihovih upravnih
struktur ter oblikovanjem stabilnega gospodarskega in monetarnega okolja“.
Bodoče članice
morajo izpolniti københavnska merila, preden se lahko začnejo pogajanja o
članstvu. Usklajenost upravičenk s pristopnimi merili zahteva znatna
prizadevanja v smislu javnih naložb in dostopa do poglobljenega znanja in
strokovnega znanja. Podpora EU je zasnovana tako, da kandidatkam pomaga
pri izpolnjevanju teh meril. 

1.5.2.          
Dodana vrednost sodelovanja EU

Politika
širitve je del zunanjega delovanja in prispeva k doseganju skupnega cilja v
smislu globalnih izzivov, globalnega odziva in globalnega vodstva. 
Postopna
širitev EU je po svoji naravi skupna naloga, ki se lahko opravlja samo
na ravni EU. Samo države članice, ki delujejo skupaj, lahko odločajo o
prošnjah novih kandidatk za pristop. Predpristopna pomoč, zagotovljena s
proračunom EU, je zasnovana tako, da državam kandidatkam/potencialnim
kandidatkam pomaga pri pripravah na prihodnje članstvo: IPA je oblikovan tako,
da državam pred pristopom dodeli „preskusne“ obveznosti članstva (kot je
ustanovitev institucij za upravljanje popristopnih sredstev EU in/ali
sprejetje pravnega reda in standardov EU). Noben drug večstranski ali
dvostranski instrument ne more zagotoviti takšnega celovitega sklopa orodij,
samo EU pa lahko opredeli vrsto pomoči, ki je potrebna za pripravo na prevzem
pravnega reda EU.
Predpristopna
pomoč je naložba v prihodnost EU, pri čemer podpira stabilnost in blaginjo
sosednjih držav ter zagotavlja sposobnost držav kandidatk, da uspešno izvajajo
pravni red po pristopu. Tehnična in finančna pomoč pospešuje postopek priprav
ter ustvarja pobude za potrebno preoblikovanje družbe, pravnega sistema in
gospodarstva. Takšna pomoč pomaga pri doseganju ciljev notranjih
politik EU, ustvarja priložnosti za podjetja EU in zagotavlja
opredmeteno donosnost naložbe. Brez intenzivne vključenosti in tesnega
partnerstva, ki sta vključena v predpristopno pomoč, bi morala EU vsekakor
porabiti več za boj proti nezakonitemu priseljevanju, varovanje zunanjih
meja EU, zagotavljanje zanesljivosti oskrbe z energijo, pa tudi varnega in
higieničnega uvoza hrane svojim državljanom, za boj proti podnebnim spremembam
in onesnaževanju, obravnavanje čezmejnih učinkov nesreč ter zagotavljanje
solidarnosti EU do držav z nizko ravnijo pripravljenosti na nesreče. 
Države
članice EU so v zadnjih letih zniževale raven svoje dvostranske pomoči
državam kandidatkam in potencialnim kandidatkam, pri čemer so priznale, da je
usklajeno delovanje na ravni EU učinkovitejše. Leta 2009 je bila
približno polovica celotne finančne pomoči EU za države širitve dodeljena
iz proračuna EU. Večstranske donatorske organizacije so večinoma postopno
ukinile svojo podporo, preostale pa so svoje programe uskladile s prednostnimi
nalogami EU. Treba je navesti, da se predpristopna pomoč glede na njene
posebne razvojne cilje in učinek obravnava tudi kot uradna razvojna pomoč EU
(ODA).

1.5.3.          
Glavna spoznanja iz podobnih izkušenj

Z vmesno
metaoceno IPA, ki je bila zaključena februarja 2011 in se je v
glavnem osredotočala na strateški okvir IPA (dokumente večletnega
orientacijskega načrtovanja) in načrtovanje programov (predvsem sestavna dela
tehnične pomoči in vzpostavljanja institucij), sta bila ocenjena načelo
posredovanja in izvedba (dejanska ali pričakovana) pomoči, zlasti v zvezi z
njeno ustreznostjo, učinkovitostjo, uspešnostjo, učinkom in trajnostjo. 
V zvezi z
načelom posredovanja (tj. načinom, na katerega se načrtuje in programira pomoč)
je bil zaključek ocene ta, da so dokumenti večletnega orientacijskega
načrtovanja ključni dokumenti načrtovanja programov, ki zagotavljajo bistveno
usmeritev in osredotočenost na proces načrtovanja programov, ter so nedvomno
boljši kot enakovredni dokumenti za načrtovanje programov za pretekle programe
za predpristopno pomoč. V oceni je bilo tudi ugotovljeno, da se je kakovost
ciljev in kazalnikov v dokumentih večletnega orientacijskega načrtovanja in
dokumentih o načrtovanju programov sčasoma izboljšala. Kljub temu so bile
predlagane nadaljnje izboljšave. 
V oceni je
bilo ugotovljeno, da je IPA zagotovila dobre in pomembne rezultate.
Učinkovitost je bila največja na področjih, povezanih s pravnim redom, medtem
ko so bila nekatera horizontalna področja, kot je reforma javne uprave, še
posebej zahtevna. Finančne potrebe držav upravičenk, zlasti v zvezi z
infrastrukturo, so bistveno presegle razpoložljiva sredstva IPA (in drugih
donatorjev). Zato je bil ključni cilj za prihodnost učinkovita poraba sredstev
IPA in nadaljnja vloga pri spodbujanju izkoriščanja drugih finančnih virov.
Ugotovljeno je bilo tudi, da so bili projekti na splošno dobro usmerjeni k
pristopnim zahtevam EU, vendar bi lahko osredotočanje pomoči za
vzpostavljanje institucij na bolj omejeno število prednostnih sektorjev nadalje
okrepilo učinkovitost in učinek. V oceni je bilo ugotovljeno, da so bili
mehanizmi za usklajevanje donatorjev in uskladitev pomoči dobro uveljavljeni
ter da sta bila odločilna dejavnika glede doseganja učinka in trajnosti
odgovornost držav upravičenk za program reform in zmogljivost njihovih uprav,
ki jo je treba okrepiti. 
Zaključek
ocene je bil, da bi moralo sprejetje večletnega/sektorskega pristopa[29] za načrtovanje in
oblikovanje programov spodbuditi opredelitev prednostne pomoči in določitev
njenega zaporedja, usklajenost donatorjev ter okrepiti odgovornost držav
upravičenk. 
Dvostopenjska vmesna
ocena prvih osmih programov IPA za čezmejno sodelovanje na notranjih
mejah Zahodnega Balkana je bila zaključena maja 2011. Zaključek ocene je
bil, da zainteresirane strani sosedske odnose dojemajo kot posledico programa
in jih vidijo kot temelj za prihodnje sodelovanje ter da so bili pogoji zreli
za povečano sodelovanje. V oceni je bilo priporočeno, da bi bilo treba
družbeno-gospodarsko analizo okrepiti z bolj posodobljeno statistično bazo,
boljšo pojasnitvijo uporabljenih meril ter boljšo uskladitvijo s statističnimi
območji. Priporočeno je bilo tudi, da bi bilo treba paket za vložitev vloge ter
postopek ocenjevanja racionalizirati in poenostaviti.
Za podporo racionalizacije postopka načrtovanja programov so bile
izvedene predhodne ocene operativnih programov za regionalni razvoj,
razvoj človeških virov in podeželja. Vsem programom so bila skupna
priporočila za okrepitev analize, ki podpira usmeritev programov, ter za
nadaljnje izboljšanje kazalnikov realizacije, rezultatov in učinka. Vmesne
ocene se še izvajajo.
V predhodni oceni predpristopnih finančnih instrumentov za
obdobje po letu 2013 je bilo ugotovljeno, da obstaja trdna
utemeljitev nadaljnjega izvajanja finančne pomoči na ravni EU za podporo
procesa širitve. Nastanek potrebe po zagotovitvi kontinuitete s sedanjim
instrumentom je bil očiten, saj se strukture in sistemi, potrebni za
upravljanje pomoči EU, že vzpostavljajo. Vendar so bili glede na razlike
med državami upravičenkami (v družbeno-gospodarskem smislu v zvezi z razvojem
njihovih institucij in javne uprave ter njihovo pristopno perspektivo) v
posvetovanju priporočeni bolj prilagojen pristop, poenostavljena izvedbena
pravila, večja prožnost in okrepljena strateška usmeritev pri dodeljevanju
pomoči ter bolj sistematična uporaba večletnega načrtovanja programov.

1.5.4.          
Skladnost in možnosti dopolnjevanja z drugimi
relevantnimi instrumenti

Predlog
ohranja namenski in celosten instrument za predpristopno pomoč kot finančni
steber strategije širitve, ki vključuje vse razsežnosti notranjih politik in
tematskih vprašanj. Vzrok za to je, da je prvotni namen politike širitve
partnerjem pomagati, da postopno prevzamejo pravni red, odnosi EU z
državami kandidatkami in potencialnimi kandidatkami pa pravzaprav vključujejo
vsa tematska vprašanja (blaginja, zaščita, trgovina, človekove pravice itd.).
Notranje politike in tematska vprašanja bi zato morali biti zaradi povezanosti,
učinkovitosti, uspešnosti in učinka racionalizirani v povezanih državnih strategijah
ter doseženi z državnimi programi, programi, ki zajemajo več upravičenk, ali
čezmejnimi programi, dogovorjenimi z državami upravičenkami. Dejstvo, da IPA
obsega vse notranje politike, v skladu s programom EU za usklajenost
politik za razvoj in v zvezi z razvojnimi cilji EU omogoča boljše
upoštevanje zunanjih učinkov, ki jih imajo notranje politike na predpristopne
države. To je pomembno zlasti na področjih, kot so trgovina, podnebne
spremembe, migracije ali energija.
Vendar lahko v
regijah širitve v primerih, kadar je vrsta ukrepa utemeljena (tj. tehnični,
svetovni doseg v nasprotju s prvotno osredotočenostjo pristopa), kadar država
članica ne deluje v skladu s temeljnimi evropskimi vrednotami (kot je
spoštovanje človekovih pravic) ali kadar je zunanja razsežnost instrumenta
notranje politike še posebej pomembna, posredujejo drugi instrumenti (npr.
evropski instrument za demokracijo in človekove pravice, instrument za
sodelovanje na področju jedrske varnosti, instrument za stabilnost in
makrofinančno pomoč, instrument za povezovanje Evrope itd.).

1.6.                
Trajanje ukrepa in finančnega vpliva

x Časovno omejen predlog/pobuda.

x      trajanje predloga/pobude od 1. 1. 2014.
x      finančne posledice med letoma 1. 1. 2014 do
31. 12. 2020.
¨ Časovno neomejen predlog/pobuda.
–              
Izvedba z začetnim obdobjem postopne krepitve med
letoma LLLL in LLLL,
–              
ki mu sledi polno delovanje.

1.7.                
Načrtovani načini upravljanja[30] 

ý Neposredno centralizirano upravljanje – Komisija.
ý Posredno centralizirano upravljanje – prenos izvrševanja na:
–              
ý         izvajalske agencije, 
–              
¨         organe, ki jih ustanovita Skupnosti[31],
–              
ý         nacionalne javne organe/organe, ki opravljajo javne storitve,
–              
¨         osebe, ki se jim zaupa izvedba določenih ukrepov v skladu z
naslovom V Pogodbe o Evropski uniji in so določene v relevantnem temeljnem
aktu v smislu člena 49 finančne uredbe. 
ý Deljeno upravljanje z
državami članicami: programe čezmejnega sodelovanja med državami članicami EU
in državami upravičenkami IPA bodo z deljenim upravljanjem izvajali organi za
upravljanje držav članic EU. 
ý Decentralizirano upravljanje s tretjimi državami. 
ý Skupno upravljanje z
mednarodnimi organizacijami: skupno upravljanje bo v glavnem vključevalo
mednarodne finančne institucije (na primer EIB, EBRD, Mednarodno banko za
obnovo in razvoj, CoEDB) in po potrebi specializirane agencije ZN.
Pri navedbi več kot enega načina upravljanja je
treba to natančneje razložiti v oddelku „opombe“.
Opombe
Temeljni cilj
uredbe je, da so za upravljanje pomoči v celoti odgovorne države upravičenke v
okviru decentraliziranega upravljanja. Vendar se bo ta cilj izvajal postopno,
kot se bo razvijala upravna zmogljivost držav upravičenk in se bodo
izpolnjevali pogoji za prenos upravnih pooblastil. Komisija bo v začetnih fazah
obdržala nadzor upravljanja oziroma po potrebi za izvajanje zadolžila
specializirane organe v okviru posrednega ali skupnega upravljanja.
Centralizirano upravljanje bo tudi glavna metoda za večdržavne programe.
Skupno
upravljanje se bo uporabljalo tudi za ukrepe z mednarodnimi in evropskimi
finančnimi institucijami z namenom izkoriščanja dodatnih sredstev, v glavnem za
naložbe v potrebno družbeno ali gospodarsko infrastrukturo.
Za cilje
teritorialnega sodelovanja, ki vključujejo države članice EU, se bo še
naprej uporabljalo deljeno upravljanje. 

2.                      
UKREPI UPRAVLJANJA
2.1.                
Določbe glede spremljanja in vrednotenja

Navedite pogostost in pogoje.
Ureditve
spremljanja in vrednotenja bodo v primerjavi s trenutnimi razmerami okrepljene,
pri čemer se bo izboljšala osredotočenost na rezultate. Zagotovile bodo
opredelitev posebnih, merljivih in dosegljivih ciljev ter ustrezne kazalnike. 
Sistemi
Evropske komisije za spremljanje in vrednotenje so že vedno bolj osredotočeni
na rezultate. Vključujejo notranje osebje in zunanje strokovnjake. Nosilci
projektov v delegacijah EU in na sedežih nenehno spremljajo izvajanje
projektov in programov na različne načine, če je mogoče, tudi z obiski na
terenu. Spremljanje zagotavlja dragocene informacije o napredku, nosilcem
pomaga pri opredelitvi dejanskih in morebitnih zastojev ter sprejemanju pravočasnih
popravljalnih ukrepov, če je to potrebno.
Poleg tega so
pogodbeno zaposleni zunanji, neodvisni strokovnjaki, da z različnimi
dopolnjevalnimi sistemi ocenijo učinkovitost zunanjih ukrepov EU. Te ocene
pripomorejo k odgovornosti in izboljšanju posredovanj, ki so v teku; prav tako
omogočajo pridobivanje spoznanj na podlagi preteklih izkušenj, ki se nato
uporabijo pri oblikovanju prihodnjih politik in ukrepov. Uporabljena orodja so
skladna z mednarodno uveljavljenimi merili Odbora za razvojno pomoč pri OECD,
ki vključujejo (morebiten) učinek.
Komisija tudi
spodbuja države upravičenke, naj oblikujejo svojo lastno zmogljivost za nadzor
in vrednotenje porabe. V okviru novega instrumenta bo odgovornost za
spremljanje in vrednotenje nadalje prenesena na države upravičenke. Komisija bo
obdržala glavno odgovornost za spremljanje in vrednotenje zlasti tam, kjer
upravlja pomoč v imenu držav upravičenk. Po drugi strani pa bo imela Komisija v
glavnem nadzorno vlogo (razen v predhodnih in naknadnih ocenah) v primerih, v
katerih države upravičenke upravljajo pomoč v okviru lastne odgovornosti
(decentralizirano upravljanje), in glavno odgovornost bodo tako imele
upravičenke.
Spremljanje
na ravni projektov poroča o napredku v primerjavi z
načrti, zlasti v zvezi s: (i) sklepanjem pogodb/dodeljevanjem donacij; in (ii)
realizacijo. Upravljavce opravil podpira tudi sistem k rezultatom usmerjenega
spremljanja, ki zagotavlja jasno sliko kakovosti vzorca posredovanj. Neodvisni
strokovnjaki k rezultatom usmerjenega spremljanja z uporabo izredno
strukturirane, standardizirane metodologije pripišejo razrede, ki izpostavijo
prednosti in slabosti projekta, ter podajo priporočila o tem, kako naj se
poveča učinkovitost. 
Poleg
spremljanja se lahko izvedejo tudi ocene na ravni projekta v okviru
upravljanja delegacij EU ali operativnih služb, ki so odgovorne za
projekt. Namen ocen na ravni projekta je dopolnjevanje obstoječih sistemov
spremljanja, zagotoviti pa morajo podrobnejšo poglobljeno analizo. Vodjem
projektov morajo tudi pomagati pri izboljšanju tekočih posredovanj ali
potrjevanju njihovih rezultatov in trajnosti. 
Na sektorski
ravni in ravni načrtovanja programov nadzorni odbori, ki jim sopredsedujejo
države upravičenke in Komisija, zagotavljajo strukturo za ocenjevanje napredka
v primerjavi z načrti. Te odbore podpirajo ugotovitve iz poročil o spremljanju
in iz ocen. V okviru novega instrumenta bo vloga odborov okrepljena tako za
države kandidatke kot za potencialne kandidatke, s čimer bo zagotovljeno, da
izvajanje finančne pomoči ustrezno dopolnjuje politični dialog ter da se bolj
sistematično upoštevajo in spremljajo sklepi in priporočila odborov. 
Ocene na
višji ravni od projektov (sektorja, programa,
strateški, tematski itd.) večinoma upravljajo službe Komisije. Nekatere ocene, zlasti
vmesne ocene, katerih namen je podpora postopka sprejemanja odločitev, se
postopno prenesejo na države upravičenke za namene odgovornosti in krepitve
zmogljivosti.
Rezultati ocen
ali povzetki ugotovitev se redno posredujejo Odboru IPA, Svetu in Evropskemu
parlamentu kot del letnega poročila IPA ter objavijo na spletni strani
Komisije.

2.2.                
Sistem upravljanja in nadzora 
2.2.1.          
Ugotovljena tveganja

Operativno
okolje IPA je opredeljeno z naslednjimi tveganji pri doseganju ciljev
instrumenta:
–                        
IPA je v glavnem namenjen za izvajanje v okviru
decentraliziranega upravljanja kot sestavni del priprav na članstvo v EU. To
kaže na večje tveganje, saj najvišji vodja (Komisija) nima neposrednega vpliva
na strukturo izvajanja decentralizirane vodje;
–                        
redne spremembe okolja izvajanja, ki so neločljiv
del pristopnega procesa, npr. s centraliziranega na decentralizirano
upravljanje, in nato opustitev naknadnih kontrol postavljajo visoke zahteve za
organizacijsko usklajevanje, pa tudi za prilagodljivost osebja, usposabljanje
in presojo, saj v zameno zahtevajo redne spremembe notranjih nadzornih in
organizacijskih namestitev na strani Komisije; 
–                        
raznolikost potencialnih upravičenk z njihovimi
raznolikimi strukturami in zmogljivostmi za notranji nadzor lahko razdrobi in
tako zmanjša razpoložljiva sredstva Komisije za podporo in spremljanje
izvajanja;
–                        
pomanjkljivosti institucionalne in upravne
zmogljivosti v državah upravičenkah lahko vodijo do večjega podaljšanja procesa
decentralizacije, kar ogroža pravočasno uporabo dodeljenih sredstev, in/ali
težav in zamud pri načrtovanju in izvajanju posameznih posredovanj; 
–                        
slaba kakovost in omejena količina razpoložljivih
podatkov o izidih in učinku predpristopne pomoči v državah upravičenkah lahko
ovirata zmožnost Komisije, da poroča o rezultatih in je zanje odgovorna;
–                        
gospodarske/politične težave lahko vodijo do težav
in zamud pri načrtovanju in izvajanju posredovanj, zlasti v državah
upravičenkah, v katerih so institucije še nove in nestabilne; 
–                        
nerazrešena ustavna, institucionalna vprašanja in vprašanja
o mejah v državah upravičenkah in med njimi lahko blokirajo izvajanje ključnih
projektov pomoči in vodijo do izgube znatnih sredstev;
–                        
pomanjkanje upravnih posojil lahko vodi do
nezadostnih sredstev za ustrezno upravljanje instrumenta.

2.2.2.          
Načrtovani načini nadzora

Postopki
notranjega nadzora/upravljanja GD, vključenih v IPA, so zasnovani tako, da
dajejo razumno zagotovilo glede doseganja ciljev v zvezi z uspešnostjo,
učinkovitostjo in gospodarnostjo njegovih operacij, zanesljivostjo finančnega
poročanja ter skladnostjo z zadevnim zakonodajnim in postopkovnim okvirom.
Da se
zagotovijo uspešnost, učinkovitost in gospodarnost njegovih operacij (ter
ublaži visoka stopnja tveganja v njegovem predpristopnem okolju), poleg vseh
elementov obširnega procesa Komisije za strateško politiko in načrtovanje,
okolja notranjih revizij in drugih zahtev standardov Komisije za notranji
nadzor, bo imel GD ELARG (drugi GD IPA uporabljajo podobne ali
nekoliko spremenjene nadzorne ureditve, ki so optimizirane za prehod na nadzorni
okvir za strukturne in kmetijske sklade EU) še naprej prilagojen okvir za
upravljanje finančne pomoči pri delovanju v okviru vseh njegovih instrumentov,
ki je vsebovan v dokumentu o strategiji notranje kontrole, ki se redno
posodablja. To bo vključevalo:
–                        
decentralizirano upravljanje s strani nacionalnih
izvajalskih agencij, na katere Komisija prenese upravna pooblastila po
natančnem postopku določanja strogih standardov upravljanja in po oceni, ki se
med drugim izvede s celovitimi revizijskimi sistemi;
–                        
predhodne kontrole dokumentacije o pomoči s strani
delegacij EU na terenu, ki jih odobrijo nacionalni sistemi izvajanja,
dokler ti sistemi niso ocenjeni in dovolj razviti, da se takšne kontrole lahko
opustijo. Ta ocena dosedanjih dosežkov nacionalnih sistemov med drugim
vključuje dokumentacijo o trendih stopnje zavrnitve;
–                        
jasne meje finančne odgovornosti in odgovornosti za
rezultate, prenesene od nacionalnih sistemov izvajanja na pooblaščenega
uradnika Komisije (direktor), ki jih nadalje prenese AOD, vključno s poročanjem
o nepravilnostih, letno izjavo nacionalnih pooblaščenih uradnikov o
zanesljivosti ter revizijskimi mnenji nacionalnih pooblaščenih uradnikov;
–                        
program revizij podsistemov, ki jih izvedejo
revizorji Komisije za preverjanje stalne skladnosti s standardi upravljanja po
prenosu upravljanja;
–                        
opredeljene postopke za potrditev obračuna,
vključno z dodatnimi preverjanji, ter strukturirano politiko za finančne
popravke transakcij in sistemskih napak, ki jih zaznajo nacionalni revizorji in
revizorji Komisije;
–                        
preneseno upravljanje večine predpristopne pomoči s
strani delegacij EU na terenu, dokler se upravna pooblastila ne prenesejo
na nacionalne izvajalske agencije;
–                        
jasne meje finančne odgovornosti za upravljanje,
prenesene na delegacije EU na podlagi nadaljnjega prenosa od
odredbodajalca Komisije (direktorja) na sedežu na vodjo delegacije;
–                        
vzpostavitev in letno posodabljanje strategij
zanesljivosti, ki jih delegacije EU prenesejo na odredbodajalce Komisije
na podlagi nadaljnjega prenosa (direktorje), vključno s podrobnimi nadzornimi
in revizijskimi načrti, v zvezi s katerimi je ocenjeno tveganje;
–                        
redno poročanje delegacij EU sedežu
(AOSD/poročila o upravljanju) o izvajanju pomoči in strategijah zanesljivosti,
vključno z letnimi poročili o zanesljivosti odredbodajalcev AOSD na podlagi
nadaljnjega prenosa/vodij delegacij;
–                        
redne notranje revizije delegacij, tako delegacij,
ki nadzirajo decentralizirano izvajanje, kot delegacij, na katere so bile
prenesene dolžnosti;
–                        
naknadne kontrole dokončnih programov za
zagotovitev, da vse ravni izvajanja in nadzornih sistemov izpolnjujejo
zahtevane standarde;
–                        
zagotavljanje obsežnega programa usposabljanja za
osebje na sedežu in v delegacijah;
–                        
znatna podpora in usmerjanje s strani osebja na
sedežu in v delegacijah (tudi prek spleta);
–                        
metodologijo upravljanja projektnega in
programskega cikla, ki vključuje:
–                        
orodja v podporo kakovosti za načrtovanje
posredovanja, načina njegovega izvajanja, mehanizem financiranja, sistem
upravljanja, oceno in izbiro izvedbenih partnerjev itd.;
–                        
upravljanje programov in vodenje projektov, orodja
za spremljanje in poročanje za učinkovito izvajanje, vključno z rednim
spremljanjem projektov na kraju samem;
–                        
pomembne sestavne dele ocenjevanja in revizij.
GD ELARG
si bo še naprej prizadeval za najvišje standarde računovodstva in finančnega
poročanja z uporabo računovodskega sistema na podlagi nastanka poslovnih
dogodkov (ABAC) in posebnih orodij za zunanjo pomoč, kot je Skupni
informacijski sistem Relex (CRIS), da se zagotovi stalno mnenje brez pridržka s
strani zunanjih revizorjev (Evropsko računsko sodišče).
Metoda za
nadzor skladnosti z zadevnim zakonodajnim in postopkovnim okvirom so določene v
oddelku 1.3 (ukrepi preprečevanja goljufij in nepravilnosti).

2.2.3.          
Stroški in koristi načrtovanih kontrol
2.2.3.1.    
Stroški nadzora

Vzpostavitev
nadzora, predlagana za novi instrument IPA, se ne razlikuje bistveno od
tiste, ki velja v okviru sedanjega instrumenta. Zato bo njegova struktura
stroškov podobna. Kljub temu se pričakuje, da bo preoblikovanje instrumenta do
določene veljavne mere zmanjšalo verjetnost napak glede skladnosti. K temu naj
bi prispevali vidiki, kot so prožnejše načrtovanje programov, ki omogoča
optimizirano izbiranje projektov in širšo uporabo inovativnih finančnih
instrumentov (npr. izkoriščanje mednarodnih finančnih institucij in drugih
donatorjev).
Pričakovani
stroški kontrol, predstavljeni spodaj, temeljijo na tekočih cenah in naslednjih
predpostavkah:
–                        
trenutni kadrovski ustroji v GD IPA so bili v
obdobju stabilni;
–                        
povprečni strošek javnega uslužbenca
= 127 000 EUR (podvojen za razporeditve delegacij EU);
–                        
povprečni strošek pogodbenega uslužbenca
= 64 000 EUR:
Stroški,
nastali zaradi nacionalnih sistemov v državah, ki izvajajo IPA v okviru
decentraliziranega upravljanja, niso vključeni. Opozoriti je treba, da je
pomembnem delež stroškov naložb in usposabljanja, ki so nastali zaradi
vzpostavitve takih sistemov, financiran iz operativnih odhodkov IPA. 
 Skupni stroški upravljanja in nadzora IPA na leto (osebje: namenjeno programu ali upravljanju proračuna in proti goljufijam) Fiksni stroški (na trenutnih in načrtovanih ravneh operativnih odhodkov) Uradniki na sedežu GD ELARG Pogodbeni uslužbenci na sedežu GD ELARG Uradniki v delegacijah EU Pogodbeni uslužbenci v delegacijah EU Stroški lokalnih uslužbencev, lokalni stroški za pogodbene uslužbence in drugi stroški vodenja delegacij Uradniki in pogodbeni uslužbenci v drugih GD IPA Zunanje osebje iz drugih GD IPA v delegacijah EU Spremenljivi stroški (ocena sedanjih skupnih letnih stroškov) Stroški pogodbene revizije in naknadnega nadzora Stroški pogodbene ocene Stroški pogodbenega spremljanja Revizijska potrdila (ki jih naročijo upravičenke) Nadzor na kraju samem in drug pogodbeni dodatni nadzor kot del pregledov finančnih tokov         Skupni stroški nadzora (IPA) na leto || milijoni EUR     11,2 7,3 9,4 6,5 28,5   2,0 6,0   1,0 3,0 2,0 2,0 0,8     79,7 
Stroški,
predstavljeni v preglednici, so stroški upravljanja in nadzora ter znašajo
približno 80 milijonov EUR ali približno 4 % letnih odhodkov,
načrtovanih za obdobje 2014–2020. Vključujejo celotno strukturo
upravljanja za instrument, tj. od načrtovanja do oblikovanja programov in do
izvajanja. Po ožji opredelitvi nadzora, ki vključuje samo stroške pregledov, ki
neposredno vplivajo na pravilnost transakcij, bi se stroški zmanjšali za
približno 30 milijonov EUR, kar pomeni, da bi znašali približno
50 milijonov EUR (približno 2,5 % letnih odhodkov, načrtovanih
za obdobje 2014–2020).
V zadnjih
petih vrsticah so navedeni spremenljivi stroški. Njihova letna vrednost bo
odvisna od intenzivnosti kontrol, o katerih bodo odločali AOSD v svojih
strategijah zanesljivosti. Ta intenzivnost temelji na temeljiti oceni tveganja
vseh neizpolnjenih pogodb, pri čemer se upoštevajo razpoložljiva proračunska
sredstva. Letne vrednosti, prikazane v preglednici, temeljijo na sedanji
praksi.
Za
spremenljive stroške veljajo naslednji približni povprečni enotni stroški
posameznih pogodbenih nadzornih ukrepov:
Revizijska
potrdila:
            približni
povprečni stroški revizije na donacijo: 0,2 % pogodbene vrednosti;
            približni
povprečni stroški revizije na naročilo storitve: 0,1 % pogodbene
vrednosti;
Naknadne
kontrole:
            povprečni
stroški naknadnega nadzora v povprečju krijejo 22 milijonov EUR
osnovnih transakcij (17 milijonov EUR, financiranih s
strani EU): 50 000 EUR
(= 2 300 EUR/3 000 EUR na revidiran milijon);
Kontrole na
kraju samem:
            povprečni
pogodbeni stroški za kritje osnovnih transakcij v vrednosti
175 milijonov EUR: 75 000 EUR (430 EUR na preverjen
milijon).

2.2.3.2.    
Koristi nadzora

Vzpostavitev
nadzora, uporabljena za programe pred IPA in programe IPA je dosledno dopuščala
stopnje napak manjše od 2 % odhodkov. Do konca leta 2010 so zbrane
izterjave iz zaključenih programov v okviru decentraliziranega upravljanja
znašale 29 milijonov EUR od skupnega revidiranega zneska v višini
3 500 milijonov EUR (0,82 %). 
Ena od možnih
metod za oceno koristi vzpostavljenega nadzora v primeru decentraliziranega
upravljanja je uporaba vrednot in trendov kazalnika stopnje zavrnitve. Ker se
nacionalni sistemi izpopolnjujejo in se lahko upoštevajo pri opustitvi
naknadnih kontrol dokumentacije o javnih naročilih, bi se morala stopnja
dokumentacije, ki jo delegacije EU v takšnih naknadnih kontrolah zavrnejo,
zmanjšati na zelo nizko raven.
V državi, ki
se približuje pristopu (Hrvaška), so se stopnje zavrnitve leta 2010
zmanjšale na ravni med 14 % in 20 % (odvisno od vrste dokumentacije).
V državi, ki jo pred opustitvijo predhodnih kontrol čaka še dolga pot
(Turčija), se stopnje gibljejo med 19 % in več kot 60 %.
Dokumentacija
se lahko zavrne iz številnih razlogov, pogosto, vendar ne vedno, zaradi
vprašanj glede zakonitosti in pravilnosti. Ob predpostavki, da je polovica
zavrnitev povezanih s pravilnostjo, se lahko upravičeno sklepa iz izkušenj, da
naknadni nadzor vzpostavitve, ki temelji na javnih naročilih, omogoča znižanje
stopnje napak z 10 % do 30 % na manj kot 2 %. Pri tem niso
upoštevane razlike, ki bi se lahko pojavile, če so bile v analizi uporabljene
vrednosti dokumentacije, ne pa številke dokumentacije. Vendar se lahko
predvideva, da je sedanja vzpostavitev nadzora v decentraliziranem upravljanju
približno pravilno naravnana, da ohranja napake v okviru cilja Komisije glede
notranjega nadzora, in sicer pod 2 %.
Čeprav je IPA
zasnovan tako, da bi čim prej prešel na decentralizirano upravljanje, lahko
centralizirano upravljanje predstavlja pomemben delež skupnega
odhodka IPA, če se prenos upravljanja hkrati preloži v več državah. Tako
je bilo v letih 2010/2011, verjetno pa bo tako ostalo do leta 2013. 
Leta 2010
je bilo izvedenih 350 popravkov (odbitkov in izterjav) plačil v
centraliziranem in skupnem upravljanju v GD ELARG v vrednosti približno
6 milijonov EUR. To predstavlja približno 1 % skupnih
centraliziranih plačil v letu 2010 in se lahko uporabi kot grob kazalnik
koristi dodatnih pregledov znotraj in poleg osnovnih pregledov finančnih tokov.
Podobno kot
pri decentraliziranem upravljanju je to skladno s pojmom, da je kontrolna
namestitev, ki se trenutno uporablja za IPA, približno naravnana za določen
cilj glede notranjega nadzora.

2.2.3.3.    
Pričakovana stopnja neskladnosti z veljavnimi
pravili

Do
leta 2006 je Računsko sodišče predpristopne transakcije dosledno
ocenjevalo kot brez materialnih napak (manj kot 2 % napak), s čimer so se
upravičevali vidiki upravljanja glede uspešnosti uporabljene vzpostavitve
nadzora.
Leta 2007
predpristopnih transakcij ni več revidiralo Sodišče, ampak se je revidiral
ločen, v celoti reprezentativen vzorec. Od takrat je ocena sodišča združevala
predpristopno prebivalstvo s tistim, za katerega se uporabljajo vsi ostali
instrumenti za zunanjo pomoč. Zato od takrat ni bila možna nobena statistična
ekstrapolacija, zlasti za področje predpristopne politike in vzpostavitve
nadzora. 
V naslednjih
letih je Sodišče za instrumente zunanje pomoči odkrilo skupne napake v razponu
2 do 5 %.
Ob upoštevanju
elementov, navedenih v podpoglavju 2.2.3.2, je tako razumljivo
pričakovati, da je vzpostavitev nadzora, ki se je uporabljala za predpristopni
instrument, ujela pravo ravnovesje med stroški in koristmi kontrol ter bi
morala zagotoviti, da bo cilj glede notranjega nadzora z manj kot 2 %
napak pri celotnih odhodkih v prihodnosti dosledno izpolnjen.
Poleg tega
morajo elementi poenostavitve in dodane prožnosti, predlagani za novi
instrument, to predpostavko okrepiti, saj zmanjšujejo verjetnost napak glede
skladnosti. 
Ker bodo
prihodnje leto za prenos upravljanja prišle na vrsto države z razmeroma šibkimi
upravnimi zmogljivostmi, se bodo pojavila nova tveganja.
Čeprav je
težko količinsko opredeliti skupni učinek spodbud pri oblikovanju instrumenta
in dodanega tveganja, je mogoče predvidevati, da je ciljni obseg za celoten
cilj glede notranjega nadzora podoben trenutnim rezultatom.
Zdi se, da je
vzpostavitev nadzora ustrezno uravnotežena. Prek dobro naravnanih načrtov
nadzora, ki so izraženi v letnih strategijah vodij glede zanesljivosti, ki
temeljijo na tveganju, omogoča zvišanja in znižanja spremenljivih stroškov, kot
je to zahtevano z razvijajočim se področjem tveganja, kar zagotavlja stalno
ravnovesje med stroški in koristmi.
Vendar je
verjetno, da bo celotna vzpostavitev nadzora zelo občutljiva na negativne
spremembe v fiksnih nadzornih stroških, zlasti ker se ti ne zvišujejo v skladu
s celotnimi odhodki. 

2.3.                
Ukrepi preprečevanja goljufij in nepravilnosti

Navedite obstoječe ali načrtovane preprečevalne
in zaščitne ukrepe.
Glede na
tvegano okolje, v katerem deluje GD ELARG, morajo njegovi sistemi
predvideti pojav morebitnih napak glede skladnosti pri transakcijah ter
temeljiti na čimprejšnjem preprečevanju, odkrivanju in odpravi napak v postopku
javnega naročanja in plačevanja. To v praksi pomeni, da se bo nadzor skladnosti
GD ELARG najbolj opiral na obsežne predhodne preglede transakcij javnega
naročanja, ki jih bodo izvajale službe Komisije, pa tudi na sistematične
revizije sistemov decentraliziranih plačilnih sistemov (medtem ko se bodo še
vedno izvajale naknadne revizije in pregledi), kar močno presega finančna
varovala, ki jih zahteva finančna uredba. Okvir DG ELARG za skladnost je
sestavljen iz naslednjih pomembnih delov:
- Preprečevalni
ukrepi
            -
obvezno temeljno usposabljanje glede vprašanj na področju goljufij za osebe, ki
upravljajo pomoč;
            -
zagotavljanje smernic (tudi prek spleta), vključno s praktičnim vodnikom za
sklepanje pogodb in navodili za upravljanje, zagotovljenimi v okviru nadzorne
strategije GD ELARG;
            -
predhodna revizija nacionalnih izvedbenih organov pred prenosom upravljanja,
vključno z oceno za zagotovitev, da so v organih, ki upravljajo z zadevnimi
sredstvi, vzpostavljeni ustrezni ukrepi za boj proti goljufijam za
preprečevanje in odkrivanje goljufij pri upravljanju s sredstvi EU;
            -
predhodno preverjanje razpoložljivih mehanizmov za boj proti goljufijam v
državi upravičenki kot del ocene merila o upravičenosti upravljanja javnih
financ za prejemanje proračunske podpore (npr. dejavna zaveza za boj proti
goljufijam in korupciji, ustrezni inšpekcijski organi, zadostna sodna
zmogljivost ter učinkoviti mehanizmi za odziv in sankcije);
            -
predhodne kontrole vseh nacionalno zagotovljenih pogodb; opuščene potem, ko
nacionalni sistemi izpolnijo stroga merila upravljanja in nadzora;
- Ukrepi za
odkrivanje in odpravo napak
            -
predhodni pregledi transakcij, ki jih izvede osebje Komisije;
            -
notranje in zunanje revizije in preverjanja, vključno z Evropskim računskim
sodiščem;
            -
naknadni pregledi in vračila;
Poleg tega ima
za primere, v katerih obstaja sum namerne nepravilnosti (goljufije),
DG ELARG na voljo druge ukrepe, vključno z:
            -
začasno preložitvijo roka za plačilo in obvestilom subjektu,
            -
posebnimi revizijami (priložnostne/forenzične revizije),
            -
sistemom zgodnjega obveščanja in okrepljenim spremljanjem pogodb,
            -
odložitvijo izvajanja/prekinitvijo pogodbe,
            -
postopkom izključitve,
            -
umikom oskrbovalnih prošenj za sredstva iz nacionalnih skladov,
            -
umikom ali odpravo prenosa upravljanja.
GD ELARG
bo nadalje pripravil svojo strategijo za boj proti goljufijam v skladu z novo
strategijo Komisije za boj proti goljufijam, ki je bila sprejeta
24. junija 2011.

3.                      
OCENA FINANČNIH POLEDIC PREDLOGA/POBUDE
3.1.                
Zadevni razdelki večletnega finančnega okvira in
odhodkovne proračunske vrstice

–              
Obstoječe proračunske vrstice odhodkov
Po vrsti, v skladu z
razdelki večletnega finančnega okvira in proračunskimi vrsticami.
 Razdelek večletnega finančnega okvira || Proračunska vrstica || Vrsta odhodkov || Prispevek 
 številka [poimenovanje………………………...……] || dif./nedif. ([32]) || držav Efte[33] || držav kandidatk[34] || tretjih držav || v smislu člena 18(1)(aa) finančne uredbe 
 Razdelek 4 || 04 01 04 13 Instrument za predpristopno pomoč (IPA) – Področje človeških virov – Odhodki za upravno poslovodenje || nedif. || NE || NE || NE || NE 
 Razdelek 4 || 04 06 01 Instrument za predpristopno pomoč (IPA) – Razvoj človeških virov || dif. || NE || NE || NE || NE 
 Razdelek 4 || 05 01 04 03 Predpristopna pomoč za kmetijstvo in razvoj podeželja (IPARD) – Odhodki za upravno poslovodenje || nedif. || NE || NE || NE || NE 
 Razdelek 4 || 05 05 02 Instrument za predpristopno pomoč za razvoj podeželja (IPARD) || dif. || NE || NE || NE || NE 
 Razdelek 4 || 13 01 04 02 Instrument za predpristopno pomoč (IPA) – Področje regionalnega razvoja – Odhodki za upravno poslovodenje || nedif. || NE || NE || NE || NE 
 Razdelek 4 || 13 05 02 Instrument za predpristopno pomoč (IPA) – Oddelek za regionalni razvoj || dif. || NE || NE || NE || NE 
 Razdelek 4 || 13 05 03 01 Čezmejno sodelovanje (CBC) – Prispevek iz podrazdelka 1b || dif. || NE || NE || NE || NE 
 Razdelek 4 || 13 05 03 02 Čezmejno sodelovanje (CBC) in sodelovanje držav kandidatk in potencialnih držav kandidatk v nadnacionalnih in medregionalnihprogramih sodelovanja v okviru strukturnih skladov – Prispevek iz razdelka 4 || dif. || NE || NE || NE || NE 
 Razdelek 4 || 22 01 04 01 Predpristopna pomoč – Odhodki za upravno poslovodenje || nedif. || NE || NE || NE || NE 
 Razdelek 4 || 22 01 04 04 Prehodni program za tehnično pomoč in izmenjavo informacij (TAIEX) za predpristopno pomoč – Odhodki za upravno poslovodenje || nedif. || NE || NE || NE || NE 
 Razdelek 4 || 22 01 04 30 Izvajalska agencija za izobraževanje, avdiovizualno področje in kulturo – Prispevek iz programov iz razdelka 4 na področju širitev“ || nedif. || NE || NE || NE || NE 
 Razdelek 4 || 22 02 01 Pomoč državam kandidatkam za prehod in vzpostavitev institucij || nedif. || NE || NE || NE || DA 
 Razdelek 4 || 22 02 02 Pomoč potencialnim državam kandidatkam za prehod in vzpostavitev institucij || nedif. || NE || NE || NE || DA 
 Razdelek 4 || 22 02 03 Začasne civilne uprave na Zahodnem Balkanu || nedif. || NE || NE || NE || NE 
 Razdelek 4 || 22 02 04 01 Čezmejno sodelovanje (CBC) med državami IPA ter udeležba v nadnacionalnih/medregionalnih programih ESRR in programih ENPI za morske bazene || nedif. || NE || NE || NE || NE 
 Razdelek 4 || 22 02 04 02 Čezmejno sodelovanje (CBC) z državami članicami || nedif. || NE || NE || NE || NE 
 Razdelek 4 || 22 02 06 Program za tehnično pomoč in izmenjavo informacij (TAIEX) za predpristopno pomoč || nedif. || NE || NE || NE || NE 
 Razdelek 4 || 22 02 07 01 Regionalni in horizontalni programi || nedif. || NE || NE || NE || NE 
 Razdelek 4 || 22 02 07 02 Ocena rezultatov pomoči Unije, spremljanje in revizijski ukrepi || nedif. || NE || NE || NE || NE 
 Razdelek 4 || 22 02 10 02 Obveščanje in komuniciranje za tretje države || nedif. || NE || NE || NE || NE 
 Razdelek 4 || 22 02 07 03 Finančna podpora za spodbujanje gospodarskega razvoja turške ciprske skupnosti || nedif. || NE || NE || NE || NE 
 Razdelek 4 || 32 04 11 Energetska skupnost || nedif. || NE || NE || NE || NE 
–              
Zahtevane nove proračunske vrstice
Po vrsti, v skladu
z razdelki večletnega finančnega okvira in proračunskimi vrsticami.
Proračun za IPA II bo organiziran v
skladu s členom 41 finančne uredbe. Čeprav skupna dodelitev za ta pravni
instrument služi politiki širitve, je upravljanje ustreznih dejavnosti
razdeljeno med GD ELARG, GD REGIO, GD EMPL in GD AGRI.
Vsaka od teh služb prevzame odgovornost za svoja področja politike brez
poseganja v celotno usklajevalno vlogo GD ELARG.
V ta namen bodo v skladu s potrebami držav
upravičenk ter v skupnem dogovoru med navedenimi štirimi GD skupna sredstva
razdeljena med področja politike, s čimer se bo zagotovila ustrezna mešanica
politike. V dogovoru s službami, odgovornimi za zadevna politična področja, bodo
možni prenosi med področji politike, kjer bo to potrebno za zagotovitev
učinkovitega izvajanja strateških dokumentov in proračuna.
Zagotovljen bo celosten prehod z IPA na
IPA II za uspešno in učinkovito dokončanje pomoči v okviru IPA.
Podrobnosti o členitvi proračuna bodo
predložene v osnutku proračuna za leto 2014, da se zagotovi skladnost z
načeli oblikovanja proračuna in upravljanja po dejavnostih.

3.2.                
Ocenjeni učinek na odhodke
3.2.1.          
Povzetek ocenjenega učinka na odhodke

v
mio. EUR (na tri decimalna mesta natančno)
 Razdelek večletnega finančnega okvira: || 4 || Globalna Evropa 
 GD: AGRI/ELARG/EMPL/REGIO ||   ||   || 2014 || 2015 || 2016 || 2017 || 2018 || 2019 || 2020 || SKUPAJ 
  Odobritve za poslovanje ||   ||   ||   ||   ||   ||   ||   ||   
 22 02 Finančna pomoč državam kandidatkam/potencialnim kandidatkam 04 06 01 Človeški viri 05 05 02 Razvoj podeželja 13 05 02 Regionalni razvoj 13 05 03 CBC 32 04 11 Energetska skupnost     || prevzete obveznosti || (1) || 1 842,5 || 1 879,4 || 1 917,0 || 1 955,3 || 1 994,4 || 2 034,3 || 2 075,6 || 13 698,6 
 plačila[35] || (2) || 368,5 || 1 112,9 || 1 872,2 || 1 909,6 || 1 947,8 || 1 986,8 || 2 026,6 || 11 224,4 
 22 02 07 03 Finančna podpora za spodbujanje gospodarskega razvoja turške ciprske skupnosti[36]   || prevzete obveznosti || (1a) || pm || pm || pm || pm || pm || pm || pm ||   
 plačila || (2a) || pm || pm || pm || pm || pm || pm || pm ||   
 Odobritve upravne narave, ki se financirajo iz sredstev nekaterih operativnih programov[37] ||   ||   ||   ||   ||   ||   ||   ||   
 22 01 04 01/04/30 04 01 04 13 05 01 04 03 13 01 04 02     ||   || (3) || 55,4 || 56,5 || 57,7 || 58,8 || 60,0 || 61,2 || 61,8 || 411,4 
 Odobritve za GD ELARG/AGRI/EMPL/REGIO SKUPAJ || prevzete obveznosti || =1 + 1a + 3 || 1 898,0 || 1 935,9 || 1 974,6 || 2 014,1 || 2 054,4 || 2 095,5 || 2 137,4 || 14 110,1 
 plačila || =2 + 2a + 3 || 423,9 || 1 169,4 || 1 929,8 || 1 968,4 || 2 007,8 || 2 048,0 || 2 088,5 || 11 635,8 
  Odobritve za poslovanje SKUPAJ || prevzete obveznosti || (4) || 1 842,5 || 1 879,4 || 1 917,0 || 1 955,3 || 1 994,4 || 2 034,3 || 2 075,6 || 13 698,6 
 plačila || (5) || 368,5 || 1 112,9 || 1 872,2 || 1 909,6 || 1 947,8 || 1 986,8 || 2 026,6 || 11 224,4 
  Odobritve upravne narave, ki se financirajo iz sredstev nekaterih operativnih programov, SKUPAJ || (6) || 55,4 || 56,5 || 57,7 || 58,8 || 60,0 || 61,2 || 61,8 || 411,4 
 Odobritve iz RAZDELKA 4 večletnega finančnega okvira SKUPAJ || prevzete obveznosti || =4 + 6 || 1 898,0 || 1 935,9 || 1 974,6 || 2 014,1 || 2 054,4 || 2 095,5 || 2 137,4 || 14 110,1 
 plačila || =5 + 6 || 423,9 || 1 169,4 || 1 929,8 || 1 968,4 || 2 007,8 || 2 048,0 || 2 088,5 || 11 635,8 
 Razdelek večletnega finančnega okvira: || 5 || Upravni odhodki 
v
mio. EUR (na tri decimalna mesta natančno)
   ||   ||   || 2014 || 2015 || 2016 || 2017 || 2018 || 2019 || 2020 || SKUPAJ 
 GD: ELARG/AGRI/REGIO/EMPL || 
  Človeški viri || 27,0 || 26,1 || 25,7 || 25,7 || 25,7 || 25,7 || 25,7 || 181,5 
  Drugi upravni odhodki || 0,8 || 0,8 || 0,8 || 0,8 || 0,8 || 0,8 || 0,8 || 5,3 
 GD ELARG/AGRI/REGIO/EMPL SKUPAJ ||   || 27,7 || 26,8 || 26,5 || 26,4 || 26,4 || 26,4 || 26,4 || 186,8 
 Odobritve iz RAZDELKA 5 večletnega finančnega okvira SKUPAJ || (obveznosti SKUPAJ = plačila SKUPAJ) || 27,7 || 26,8 || 26,5 || 26,4 || 26,4 || 26,4 || 26,4 || 186,8 
v
mio. EUR (na tri decimalna mesta natančno)
   ||   ||   || 2014 || 2015 || 2016 || 2017 || 2018 || 2019 || 2020 || SKUPAJ 
 Odobritve iz RAZDELKOV 1 do 5 večletnega finančnega okvira SKUPAJ || obveznosti || 1 925,7 || 1 962,7 || 2 001,1 || 2 040,6 || 2 080,9 || 2 122,0 || 2 163,9 || 14 296,8 
 plačila || 451,7 || 1 196,2 || 1 956,3 || 1 994,9 || 2 034,2 || 2 074,4 || 2 114,9 || 11 822,6 

3.2.2.          
Ocenjeni učinek na odobritve za poslovanje

Stroški so v tej fazi negotovi ali
spremenljivi zaradi naslednje faze načrtovanja programov, pri kateri ne moremo
vnaprej soditi o rezultatih. Zato v tej fazi ni mogoče zagotoviti ocene
stroškov na enoto. Realizacije ni mogoče količinsko opredeliti zgolj v
numeričnem smislu, ker je napredek merjen v povezavi z napredkom držav na
njihovi poti k pristopu k EU. Ocene stroškov in stroškov na enoto bodo
zagotovljene na podlagi ocen potreb, ko bodo pripravljeni in odobreni državni
in večdržavni strateški dokumenti.
¨      Predlog/pobuda ne zahteva porabe odobritev za poslovanje.
ý      Predlog/pobuda zahteva porabo odobritev za upravne zadeve

3.2.3.          
Ocenjeni učinek na odobritve upravne narave
3.2.3.1.    
Povzetek

¨      Predlog/pobuda ne zahteva porabe odobritev upravne narave.
x      Predlog/pobuda zahteva porabo odobritev upravne narave, kot je
pojasnjeno v nadaljevanju:
Opomba: številke iz razdelka 5 vključujejo
podatke v zvezi z GD ELARG in delegacijami EU ter
GD AGRI/REGIO/EMPL. Številke iz razdelka 4 vključujejo podatke v zvezi
z GD ELARG/EMPL/AGRI/REGIO.
v mio. EUR (na tri decimalna mesta natančno)
   || 2014 || 2015 || 2016 || 2017 || 2018 || 2019 || 2020 || SKUPAJ 
 RAZDELEK 5 večletnega finančnega okvira ||   ||   ||   ||   ||   ||   ||   ||   
 Človeški viri || 27,0 || 26,1 || 25,7 || 25,7 || 25,7 || 25,7 || 25,7 || 181,5 
 Drugi upravni odhodki || 0,8 || 0,8 || 0,8 || 0,8 || 0,8 || 0,8 || 0,8 || 5,3 
 Seštevek za RAZDELEK 5 večletnega finančnega okvira || 27,7 || 26,8 || 26,5 || 26,4 || 26,4 || 26,4 || 26,4 || 186,8 
 Odobritve zunaj RAZDELKA 5[38] večletnega finančnega okvira ||   ||   ||   ||   ||   ||   ||   ||   
 Človeški viri || 49,9 || 50,9 || 52,0 || 53,0 || 54,1 || 55,1 || 55,7 || 370,6 
 Drugi odhodki upravne narave || 5,5 || 5,6 || 5,7 || 5,8 || 5,9 || 6,1 || 6,2 || 40,8 
 Seštevek za odobritve zunaj RAZDELKA 5 večletnega finančnega okvira || 55,4 || 56,5 || 57,7 || 58,8 || 60,0 || 61,2 || 61,8 || 411,4 
 SKUPAJ || 83,2 || 83,3 || 84,1 || 85,3 || 86,4 || 87,6 || 88,3 || 598,2 

3.2.3.2.    
 Ocenjene potrebe po človeških virih 

¨      Predlog/pobuda ne zahteva porabe človeških virov.
ý      Predlog/pobuda zahteva porabo človeških virov, kot je pojasnjeno
v nadaljevanju:
Opomba: številke iz razdelka 5 v zvezi z
osebjem vključujejo podatke v zvezi z GD ELARG, delegacijami EU in
sedeži GD AGRI/EMPL/REGIO ter tudi zmanjšanje števila mest, povezano s
postopnim ukinjanjem delegacij Hrvaške.
Številke iz razdelka 4 v zvezi z osebjem
vključujejo podatke v zvezi z GD ELARG/EMPL/AGRI/REGIO.
ocena, izražena v celih številkah (ali na največ eno decimalno mesto
natančno)
   || 2014 || 2015 || 2016 || 2017 || 2018 || 2019 || 2020 
 ||  Načrt delovnih mest (za uradnike in začasne uslužbence) || 
 22 01 01 01 (sedež ali predstavništva Komisije) || 108,0 || 107,0 || 105,0 || 105,0 || 105,0 || 105,0 || 105,0 
 04 01 01 01 (sedež ali predstavništva Komisije) || 10,9 || 10,9 || 10,5 || 10,5 || 10,5 || 10,5 || 10,5 
 05 01 01 01 (sedež ali predstavništva Komisije) || 9 || 9 || 9 || 9 || 9 || 9 || 9 
 13 01 01 01 (sedež ali predstavništva Komisije) || 13 || 13 || 13 || 13 || 13 || 13 || 13 
 22 01 01 02 (delegacije) [39] || 46,0 || 40,0 || 40,0 || 40,0 || 40,0 || 40,0 || 40,0 
 22 01 05 01 (posredne raziskave) || n. r. || n. r. || n. r. || n. r. || n. r. || n. r. || n. r. 
 10 01 05 01 (neposredne raziskave) || n. r. || n. r. || n. r. || n. r. || n. r. || n. r. || n. r. 
 ||  Zunanje osebje (v ekvivalentu polnega delovnega časa: EPDČ)[40] || 
 22 01 02 01 (PU, UA, NNS iz splošnih sredstev) || 18,6 || 18,5 || 18,3 || 18,1 || 18,1 || 18,1 || 18,1 
 04 01 02 01 (PU, UA, NNS iz splošnih sredstev) || - || - || - || - || - || - || - 
 05 01 02 01 (PU, UA, NNS iz splošnih sredstev) || 2,9 || 2,9 || 2,9 || 2,9 || 2,9 || 2,9 || 2,9 
 13 01 02 01 (PU, UA, NNS iz splošnih sredstev) || 3,5 || 3,5 || 3,5 || 3,5 || 3,5 || 3,5 || 3,5 
 22 01 02 02 (PU, UA, MSD, LU in NNS na delegacijah) || 17,7 || 17,5 || 17,3 || 17,2 || 17,2 || 17,2 || 17,2 
 22 01 04 01/04[41] || - na sedežu[42] || 102,3 || 100,1 || 98 || 96 || 93,9 || 91,9 || 90 
 - na delegacijah || 399,5 || 400,6 || 401,7 || 402,8 || 403,9 || 404,9 || 405,9 
 04 01 04 13 na delegacijah || 13,2 || 13,3 || 13,3 || 13,3 || 13,4 || 13,4 || 13,4 
 05 01 04 03 na delegacijah || 5 || 5 || 5 || 5 || 5 || 5 || 5 
 13 01 04 02 na delegacijah || 39,7 || 39,8 || 39,9 || 40,0 || 40,1 || 40,2 || 40,3 
 22 01 05 02 (PU, UA, NNS za posredne raziskave) || n. r. || n. r. || n. r. || n. r. || n. r. || n. r. || n. r. 
 10 01 05 02 (PU, UA, NNS za neposredne raziskave) || n. r. || n. r. || n. r. || n. r. || n. r. || n. r. || n. r. 
 Druge proračunske vrstice (navedite) || n. r. || n. r. || n. r. || n. r. || n. r. || n. r. || n. r. 
 SKUPAJ || 789,3 || 781 || 777,3 || 776,2 || 775,3 || 774,5 || 773,7 
Potrebe po človeških virih se krijejo z
osebjem, že dodeljenim za upravljanje tega ukrepa in/ali prerazporejenim v GD,
po potrebi dopolnjenim z dodatnimi viri, ki se lahko pristojnemu GD dodelijo v
okviru postopka letne dodelitve virov glede na proračunske omejitve.
Opis nalog:
 Uradniki in začasno osebje || načrtovanje, oblikovanje programov, upravljanje in spremljanje finančne pomoči 
 Zunanje osebe || načrtovanje, oblikovanje programov, upravljanje in spremljanje finančne pomoči 

3.2.4.          
Skladnost z večletnim finančnim
okvirom 2014–2020 

ý      Predlog/pobuda je skladna z večletnim finančnim okvirom za
obdobje 2014–2020.
¨      Predlog/pobuda bo pomenila spremembo ustreznega razdelka
večletnega finančnega okvira.
Pojasnite
zahtevano spremembo ter navedite zadevne proračunske vrstice in ustrezne
zneske.
¨      Predlog/pobuda zahteva uporabo instrumenta prilagodljivosti ali
spremembe večletnega finančnega okvira [43].
Pojasnite
te zahteve ter navedite zadevne razdelke in proračunske vrstice ter ustrezne
zneske.

3.2.5.          
Udeležba tretjih oseb pri financiranju

ý      V predlogu/pobudi ni načrtovano sofinanciranje tretjih oseb.
¨      V predlogu/pobudi je načrtovano sofinanciranje, kot je ocenjeno v
nadaljevanju:
odobritve
v mio. EUR (na tri decimalna mesta natančno)
   || Leto N || Leto N + 1 || Leto N + 2 || Leto N + 3 || …vstavite ustrezno število let glede na trajanje učinka (prim. točka 1.6) || Skupaj 
 Navedite organ sofinanciranja ||   ||   ||   ||   ||   ||   ||   ||   
 Sofinancirane odobritve SKUPAJ ||   ||   ||   ||   ||   ||   ||   ||   

3.3.                
Ocenjeni vpliv na prihodke 

ý      Predlog/pobuda nima finančnega vpliva na prihodke.
¨      Predlog/pobuda ima finančni vpliv, kot je pojasnjeno v
nadaljevanju:
¨      na lastna sredstva,
¨      na razne prihodke.
v
milijonih EUR (na tri decimalna mesta natančno)
 Proračunska vrstica prihodkov: || Odobritve, na voljo za tekoče proračunsko leto || Vpliv predloga/pobude[44] 
 Leto N || Leto N + 1 || Leto N + 2 || Leto N + 3 || […] vstavite ustrezno število stolpcev glede na trajanje učinka (glej točko 1.6) 
 Člen …………. ||   ||   ||   ||   ||   ||   ||   ||   
Za razne prihodke, na katere bo vplival
predlog/pobuda, navedite zadevne proračunske vrstice odhodkov.
Navedite metodo izračuna vpliva na prihodke.
[1]               Sporočilo Komisije Evropskemu parlamentu, Svetu,
Evropskemu ekonomsko-socialnemu odboru in Odboru regij Proračun za
strategijo Evropa 2020, COM(2011) 500 konč., 29.6.2011.
[2]               „Pet let razširjene EU – Gospodarski dosežki in
izzivi“ – Sporočilo Komisije Evropskemu parlamentu, Svetu, Evropskemu
ekonomsko-socialnemu odboru, Odboru regij in ECB, 20. februarja 2009.
[3]               Hrvaška, Nekdanja jugoslovanska republika Makedonija,
Islandija, Črna gora in Turčija.
[4]               Albanija, Bosna in Hercegovina, Srbija ter Kosovo v
skladu z RVSZN 1244/99.
[5]               Uredba Sveta št. 1085/2006 z dne
17. julija 2006.
[6]               O zanesljivosti oskrbe z energijo in mednarodnem
sodelovanju – „Energetska politika EU: povezovanje s partnerji zunaj naših
meja“. COM(2011) 539 z dne 7. septembra 2011.
[7]               Tj. mir in varnost, zmanjševanje revščine, humanitarna
pomoč, naložbe v stabilnost in rast v državah širitve in sosednjih državah,
reševanje svetovnih izzivov, spodbujanje standardov in vrednot EU ter
mednarodnih standardov in vrednot ter podpiranje rasti in konkurenčnosti v
tujini.
[8]               UL L …
[9]               UL C , , str. .
[10]               UL C , , str. .
[11]               Sporočilo Komisije Evropskemu parlamentu, Svetu,
Evropskemu ekonomsko-socialnemu odboru in Odboru regij Proračun za
strategijo Evropa 2020, COM(2011) 500 konč., 29.6.2011.
[12]               UL L 210, 31.7.2006, str. 82.
[13]               V skladu z RVSZN 1244/99.
[14]               UL L …..
[15]               UL L 55, 28.2.2011, str. 13.
[16]               UL L …
[17]               UL L ….
[18]             UL L ….
[19]             UL L ….
[20]             UL L ….
[21]             UL L ….
[22]             UL L …
[23]             UL L …
[24]             UL L 210, 31.7.2006, str. 82–93.
[25]             UL L 65, 7.3.2006, str. 5.
[26]             ABM: upravljanje po dejavnostih – ABB: oblikovanje
proračuna po dejavnostih.
[27]             Pilotni in pripravljalni ukrepi iz
člena 49(6)(a) ali (b) finančne uredbe.
[28]             V skladu z RVSZN 1244/99.
[29]             Sektorski pristop k načrtovanju in oblikovanju programov
pomoči temelji na državnih sektorskih strategijah, združuje vire različnih
donatorjev, njegov cilj pa so širši cilji politike.
[30]             Podrobnejše informacije o načinih upravljanja in
sklicevanja na finančno uredbo so na voljo na spletišču BudgWeb: http://www.cc.cec/budg/man/budgmanag/budgmanag_en.html.
[31]             Organi iz člena 185 finančne uredbe.
[32]             Dif. = diferencirana
sredstva/nedif. = nediferencirana sredstva.
[33]             Efta: Evropsko združenje za prosto trgovino.
[34]             Države kandidatke in, če je primerno, potencialne države
kandidatke Zahodnega Balkana.
[35]             Plačila, povezana samo z novim instrumentom IPA.
[36]             Dokler se ne izvede prilagoditev iz drugega odstavka
člena 11 Uredbe Sveta o večletnem finančnem okviru za obdobje 2014–2020 se
bodo finančne potrebe za podporo turški skupnosti na Cipru krile iz skupnega
okvira, dodeljenega instrumentu za predpristopno pomoč.
[37]             Tehnična in/ali upravna pomoč ter odhodki za podporo
izvajanja programov in/ali ukrepov EU (prej vrstice BA), posredne raziskave,
neposredne raziskave.
[38]             Tehnična in/ali upravna pomoč ter odhodki za podporo izvajanja
programov in/ali ukrepov EU (prej vrstice BA), posredne raziskave, neposredne
raziskave.
[39]             Vključno s petkratnikom ekvivalenta polnega delovnega
časa za dokončanje izvajanja pomoči IPA na Hrvaškem leta 2014.
[40]             PU = pogodbeni uslužbenec; UA = uslužbenec agencije; MSD =
mlajši strokovnjak v delegaciji; LU= lokalni uslužbenec; NNS = napoteni
nacionalni strokovnjak.
[41]             V okviru zgornje meje za zunanje osebje iz odobritev za
poslovanje (prej vrstice BA).           
Ta proračunska vrstica vključuje tudi določbo 22 ekvivalentov polnega
delovnega časa za izvajanje, spremljanje in postopno ukinjanje pomoči za turško
skupnost na Cipru. Ta določba bo prekinjena in se bo prenesla na ustrezni
proračunski naslov, ko bo izvedena prilagoditev iz drugega odstavka
člena 11 Uredbe Sveta o večletnem finančnem okviru za
obdobje 2014–2020.
[42]             Predvsem za strukturne sklade, Evropski kmetijski sklad za
razvoj podeželja (EKSRP) in Evropski sklad za ribištvo (ESR).
[43]             Glej točki 19 in 24 Medinstitucionalnega sporazuma.
[44]             Glede na tradicionalna lastna sredstva (carinske dajatve,
prelevmane za sladkor) morajo biti navedeni zneski neto zneski, tj. bruto
zneski po odbitku 25 % stroškov pobiranja.